
Ill 

LA COTE MALE TAYLE 

{Winchester 

Caxton^ Book /Z, chs, r-p] 




CAXTON’S RUBRICS 

1. How a yonge man came into the courte of kyng Arthur and how” 
syr Kaye called hym in scorne La Cote Male Tayle. 

2. How a (femoysel came into the courte and desyred a knyght to take 
on hym an enquest which La Cote Male Tayle emprised. 

3. How Le Cote Male Tayle overthrewe syr Dagonet, the kynges 
foie, and of the rebuke that he had of the damoysel 

4. How Le Cote Male Tayle fought ayenst an hondred knyghtes, 
and how he escapedf by the meane of a lady. 

5. How syr Launcelot cam to the courte and herde of La Cote Male 
Tayle, and how he folowed after hym, and how La Cote Male 
Tayle was prysoner. 

6. How syr Launcelot faught wyth six knyghtes and after wyth syr 
^ Bryan, and how he delyverd the prysonners. 

7. How syr Launcelot mette wyth the damoysel named Maledysaunt, 
and named hyr the Damoysel Bien Pensaunt. 

8. How Le Cote Male Tayle was taken prysoner and after rescowed 
by syr Launcelot, and how syr Launcelot overcam four brethren. 

9. How syr Launcelot maad Le Cote Mayle lord of the castel of 
Pendragon, and after was made knyght of the Rounde Table. 

t iS'esscaped 




HERE LEVYTH OF THE TALE OF SIR LAMEROK AND OF SYR 
TRYSTRAMYS, AND HERE BEGYNNYTH THE TALE OF SYR LA 
COTE MALE TAYLE THAT WAS A GOOD KNYGHT 

T O tlie courte of kynge Arthure there cam a yonge man (i) 
byglymade, and he was rychely beseyne, and he d^esyred 
to be made a knyght of the kynges. But his overgarmente 
-sate overthwartely, howbehit hit was ryche clothe of golde. 

‘What is youre name?’ seyde kynge Arthure. 187’' 

‘Sir, my name is Br[e]wnor le Noyre, and within shorte 
space ye shall know that I am comyn of goode kynne.’ 

' ‘Hit may well be,’ seyde sir Kay the Senesciall, ‘but in 
mokkynge ye shall be called “La Cote Male Tayle”,’ that is 
as muche to sey ‘The Evyll-Shapyn Cote’. 

‘Hit is a grete thynge that thou askyste,’ seyde the kynge. 

‘But for what cause weryst thou that ryche cote ?’ 15 

‘Hit is for som cause, sir,’ he answerde. ‘I had a fathir, a 
noble knyght, and as he rode an-huntyng uppon a day hit 
happed hym to ley hym downe to slepe, and there cam a 
knyght that had bene longe his enemy. And whan he saw 
he was faste on slepe he all to-hew hym, and thys same cote 
had my fadir on that tyme. And that makyth this coote to 
sytte so evyll uppon me, for the strokes be on hit as I founde 
hit, and never sl^all hit be amendid for me.* Thus, to 
have my fadyrs deth in remembraunce, I were this coote 
tyll^ be revenged. •And because ye ar called the moste 25 
nobelyst kynge of the worlde, I com to you to make me a 
knyght.’ 

‘Sir,’ seyde sir Lamerok and sir Gaheris, ‘hit were well 
done to m^e hym knyght, for hym besemyth well of persone 
and of countenaunce that he shall preve a good knyght and 3° 
a myghty. For, sir, and ye be remembird, evyn suche one 
was sir Launcelot whan he cam fyrst into this courte, and 
full fewe of uS knew from whens he cam. And now is he 

I C leue we of t C the historye of 3 that was a good knyght not in C. Cf. 
p*4SX2g^3X 4 CAt the Courte 6 Cthekyng 9 CSyresaidehemyname 
is Breunor le noyre ii-ia C Seneschal but in mockage 14-15 CkyngAnd 
for 1 5-16 C cote telle me for I can wel thynke for somme cause hit is Syre he 
17 Conhuntynge ^21 C on the same tyme 22 Chen on 23 C shalle 
be 26 Cyou that ye shold make 30-1 C good man and a good knyght 

preved the xnan of moste worshyp in the worlde, and all youi' 
courte and Rounde Table is by sir Launcelot worshypped 
.and amended, more than by ony knyght lyvynge.’ 

‘That is trouthe,’ seyde the kynge, ‘and to-morow at youre 
requeste I shall make hym knyght.’ 

So on the morne there was an harte founden, and thydir 
rode kyng Arthure wyth a company of his knyghtes to "sle 
that herte. And this yonge man that sir Kay named La Cote 
Male Tayle was there leffte behynde wyth quene Gwenyvere 
10 And by a suddeyne adventure there was an horryble lyon 
kepte in a towre of stoon, and he brake lowse and cam 
hurlyng before the quene and her knyghtes. And whan the 
quene sawe the lyon she cryed oute and fledde and prayed 
hir knyghtes to rescow her. And there was none but twelve 
15 knyghtes that abode, and all the other fledde. Than seyde 
La Cote Male Tayle, 

‘Now I se that all cowherde knyghtes be nat dede,’ and 
therewithal! he drew his swerde and dressed hym before the 
lyon. And that lyon gaped wyde and cam uppon hym 
10 rawmpyng to have slayne hym, and he agayne smote hym 
in the myddys of the hede, that hit clafiF in sundir and so 
dayshed downe to the erthe. 

And anone hit was tolde the quene how the yong ma[n] 
that sir Kay named La Cote Male Tayle had slayne the lyon, 
15 and anone'^with that the kynge com hogqie and the quene 
tolde hym of that adventure. He was wSll pleased and seyde, 

‘Uppon payne of myne hede, he shall preve a noble*man 
and feythefull and trewe of his promysel’ And so forthe- 
withall the kynge made hym knyght. 

30 ‘Now, sir,’ seyde this yonge knyght, ‘I requyre you and all 
the knyghtes of the courte that ye calle me none other name 
but La Cote Mele Tayle: insomuche that sir Kay hath so 
named me, so woll I be called.’ 

‘I assente me thereto,’ seyde the kynge. 

a C and aHe your Round 3 Cnowlyuyng-e 6 C tbe morou there ii C 
a. stronge Toure of stone and it happened that he at that tyme brake 14-15 C 
none of hem alle but twelue that abode 17 6* ben not 20 C he thenne smote 
21 C myddes S mydde 21-2 C hede suche a myghty stroke that it dafe his 
hede in sender and dasshed to the erthe 23 W yong mat C yonge man 24 
C* named by scome La cote 28 Cand a feythful Knyghte and true jr <7 of 
youre courte 34 C me wel therto 

• And so the same day there cam a damesell into^he courte, (2) 
and she brought wyth hir a grete blacke shylde with awhyght 
honde in the myddis holdynge a swerde, and other pyctoure 
was there none in that shylde. Whan kynge Arthure saw her 
he asked her from whens she cam and what she wolde. 

‘Sir,’ she seyde, ‘I have rydden longe and many a day with 
this shylde many wayes, and for this cause I am com to youre 
courte : for there was a good knyght that ought this shylde, 

•and this knyght had undirtake a grete dede of armys to 188 ”^ 
encheve hit. And so by myssefortune another stronge 10 
knyght mette with hym by suddeyne aventure, and there 
they fought longe, and aythir wounded othir passynge sore, 
and they were so wery that they lefft that batayle on evyn 
honde. So this knyght that ought the shylde sawe none other 
way but he muste dye, and than he commaunded me to bere 15 
this shylde to the courte of kyng Arthure, he requyrynge and 
prayynge som good knyght to take his shylde, and that he 
wolde fulfylle the queste that he was in.’ 

‘Now what sey ye to this queste ?’ seyde kynge Arthure. 

‘Is there here ony of you that woll take uppon you to welde 20 
this shylde?’ 

Than was there nat one that wolde speke a worde. Than 
sir Kay toke the shylde in his hondis and lyfft hit up. 

‘Sir knyght,’ seyde the damesell, ‘what is your name?’ 

‘Wete you well,my name is sir Kay the Sentsciall that 25 
wydewhere is knowyli.’ 

‘Sir,’ seyde the damesell, ‘lay downe that shylde, for wyte 
thou well hit fallyth nat for you, for he muste be a bettir • 
knyght than ye that shall welde this chylde.’ 

‘Damesell,’ seyde sir Kay, ‘I toke youre shylde nat to that 3° 
entente. But go whoso go woll, for I woll nat go with you,’ 

Than the damesell stood styll a grete whyle and behylde 
many of the knyghtes. Than spake this yonge knyght La 
Cote Male Tayle and seyde, 

‘Fayre damesell, I woll take this shylde and the adventure 35 

I C Capitulum secundum Thenne that same 3 and not in C 7 for not in C 
10 C soo it mysfortuned hym another on not in C 14 C this shelde 

20 <7 you here that wille take vpon hym 22 C one word 23 and lyfit hit 

up not in Cf 30-1 C* kay wete ye wel I take this sheld in my handes by your 
leue for to behold it upt to that entent but goo where someuer thou wilt for I 
33 C spak the knyght 34 and seyde not mC ZS ^ shdide 

uppon mej and I wyste whothirward my jurney myght b^. 
For because I was this day made knyght I wolde take this 
adventure uppon me.’ 

' ‘What is youre name, fayre yonge man?’ seyde the 
5 damesell. 

‘My name is,’ he seyde, ‘La Cote Male Tayle.’ 

‘Well may thou be callyd so,’ seyde the damesell, ‘“'the' 
knyght wyth the evyll-shapyn coote”! But and thou be so 
189 *' hardy to take on the to beare that shylde and to folowe mcj- 
10 wete thou well thy skynne shall be as 'well hewyn as thy cote.’ 

‘As for that,’ seyde sir La Cote Male Tayle, ‘whan I am 
so hewyn I woll aske you no salff to heale me withall!’ 

And forthwithall there com into the courte two squyers 
and brought hym grete horsis and his armoure and spearys. 

1 5 And anone he was armed and toke his leve. 

‘Sir, I woll nat,’ seyde the kynge, ‘be my 'wyll that ye toke 
uppon you this harde adventure.’ 

‘Sir,’ he seyde, ‘this adventure is myne, and the fyrste that 
ever I toke uppon, and that woll I folow whatsomever com 
20 of me.’ 

Than that damesell departed, and so sir La Cote Male 
Tayle faste folowed aftir. And within a whyle he overtoke 
the damesell, and anone she mysseseyde hym in the fowlyst 
maner. 

(3) Than sir Kay ordayned sir Dagonet, kynge Arthurs foole, 
to folow aftir La Cote Male Tayle,*" and there sir Kay 
ordayned that sir Dagonet was horsed* and armed, and'^&ade 
hym folow sir La Cote Male T^yle and profyr hym to juste. 
And so he ded, and whan he sawe La Cote Male Tayle he 
30 cryed and bade make hym redy to juste. So sir La Cote Male 
Tayle smote sir Dagonet ovir his horse croupyr. 

Than the damesell mocked La Cote Male Tayle and seyde, 

‘Fye for shame! Now arte thou shamed in kynge Arthurs 
courte, whan they sende a foole to have ado with the, and 
35 specially at thy fyrste justys.’ 

I W the adventure uppon me what and I wyste whothirward C that aduenture 
vpon me soof I wyst I shold knowef wheder ward [see note) 6 C said he C 
mayst thou 9 C vpon the xi sis notin C 12 Cno salue 14 C 
his speres 1 6 Sir not in C Cl wold not by my will said the kynge 1 7 C 
that hard 18 C said he - JThthis 21 %o%irnot^C 28 mnotinC 

30 Cbadde hym make 31 W cxowpjn for r) 33 kjngt not in C 

Thus she rode longe and chydde. And so within a whyle 
there cam sir Bleoberys, the goodknyght, and there he justed 
with sir La Cote Male Tayle. And there syr Bleoberys smote , 
hym so sore that horse and all felle to the erthe. Than sir La 
Cote Male Tayle arose up lyghtly and dressed his shylde and 
drew his swerde, and a wolde have done batayle to the 
uttraunce, for he was woode wroth. 

‘Nat so,’ seyde Bleoberys de Ganys, ‘as at this tyme I woll 
■nat fyght uppon foote.’ IS 

Than the damesell Maledysaunte rebuked hym in the 10 
fowleste maner and bade hym ‘turne agayne, cowarde!’ 

‘A, damesell,’ seyde he, ‘I pray you of mercy to myssesay 
me no more, for my gryff is inow, though ye gryff me no 
more. Yet I calle me never the worse knyght, though a marys 
sonne hath fayled me, and also I .counte myselff never the 15 
worse man for a falle of sir Bleoberys.’ 

So thus he rode with her two dayes, and by fortune there 
he encountred wyth sir Palomydes, the noble knyght, and 
in the same wyse sir Palomydes served hym as ded sir 
Bleoberys toforehonde. Than seyde the damesell, 2° 

‘What doste thou here in my felyship ? For thou canste 
nat sytte no knyght nother wythstonde hym one bulFette but 
yf hit were sir Dagonet.’ 

‘A, fayre damesell, I am nat the worse to take a falle of sir 
Palomydes. And^ett grete dysworshyp have i none, for 25 
nother sir Bleoberys nother yett sir Palomydes woll not 
fygfft with me on foote.’ 

‘As for that,’ seyde the damesell, ‘wete you welle they have 
disdayne and scorne to alyght of their horsis to fyght with 
suche a lewde knyght as thou arte.’ 3 ° 

So in the meanewhyle there com sir Mordred, sir Ga- 
waynes brother, and so he felle in felyshyp with the damesell 
Maledysaunte. 

And than they com before the Castell Orgulus, and there 

10-13 ^ {sidenote): How La Cote Male Tayle justed with sir Bleoberys and had 
a falle iz P myssay Rf myssa 13 C ye gyuef me (see note) 14 Yet 
noth C C whan a 15 C fayleth 16 C wers knyght i7-'i9 C there 

came sir Palomydes and encountred with h3nii and he in the same wyse serued hym 
20~zi C to fore hand What dost thou here in my felauship saide the damoysel 
maledysaunt thou canst^ 26 C wold not 28 C wete thou 29 Ctolyghte 
of 32 C in the felauship 34 C Orgulous 

was suche a' custom that there myght com no knyght by the' 
castell but other he muste juste othir be presonere, othir at 
,the leste to lose his horse and harneyse. 

" And there cam oute two knyghtes ayenste them, and sir 
Mordred justyd with the formyste, and that knyght of the 
castell smote sir Mordred downe of his horse. And than sir 
La Cote Male Tayle justed with that other, and ayther-of 
hem smote downe other horsis to the erthe. And anone 
they avoyded their horsis and aythir of hem toke othirs- 
10 horses. 

And than sir La Cote Male Tayle rode unto that knyght 
190 ' that smote downe sir Mordred, and there La Cote Male 
Tayle wounded hym passynge sore and putte hym frome hys 
horse, and (he) lay as he had bene dede. 

IS So he turned unto hym that mette hym afore, and he toke . 
the flyght towarde the castell, and sir La Cote Male Tayle 
rode aftir hym into the Castell Orgulus, and there sir La Cote 
Male Tayle slew hym. 

(4) And anone there cam an hondred knyghtys aboute hym, 
20 and all assayled hym. And whan he sawe hys horse sholde 
be slayne he alyght and voyded his horse, and so put hym 
oute of the gate. And whan he had so done he hurled in 
amonge them and dressed his backe untyll a ladyes chambir 
wall, thynkynge hymselff that he hadde lever dye there with 
25 worshyp tlan to abyde the rebukes of tl;^e Damesell Male- 
dysaunte. * 

And so in the meanetyme, as he stood and fought, 'that 
lady that hylde that chambir wente oute slyly at a posterne, 
and withoute the gatys she founde sir La Cote Male Tayle 
30 his horse. And lyghtly she gate hym by the brydyll and tyed 
hym to the posterne, and than she yode unto her chambir 
slyly agayne for to beholde how that one knyght faught 
ayenst an hondred knyghtes. 


I C myght no knyght come 2 C or be prysoner or at 3 C his harneis 
8-9 C smote other doune hors and alle to the erthe And whanne they auoyded their 
horses thenne eyther 1 1 sir net in C 1 2 C* and Insted mth hym And there 

13 C tlyle hioecte & wounded 14 and lay not in Cf 17 C Orgulous 
21 C* hors & putte the brydel vnder his feete and so put 23 C vnto 28 C 

lady whos was the chamber 28 C oute S out C at her posterne 29 sir 

not in C 29-30 C tayles hors 31 C she wente \gjto ^2 S kny^t 
C k^iyghte 

And whan she had beholde hym longe she ^vente to a 
wyndow behynde his backe and seyde, 

‘Thou knyght that fyghtyst wondirly well, but for all that 
at the laste thou muste nedys dye but yf thou can thorow thy 
myghty prouesse wynne unto'yondir posterne: for there 
have I fsRtened th[y] horse to abyde the. But wete thou 
Welle thou muste thynke on thy worshyp and thynke nat to 
dye, for thou mayste nat wynne unto that posterne withoute 
thou do nobely and myghtyly.’ 

Whan sir La Cote Male Tayle harde her sey so he gryped w 
his swerde in his honde and put his shylde fayre before hym, 
and thorow the thyckyst pres he thryled thorow. And whan he 
cam to the porsterne he founde there redy four knyghtes, jind 
at two the fyrste strokys he slew two of the knyghtes ^and the 190 
other fledde'', and so he wanne his horse and rode frome them. 15 
And all hit was rehersed in kynge Arthurs courte, how 
he slew twelve knyghtes within the Castell Orgulus. 

And so he rode on his way, and in the meanewhyle the 
damesell seyde unto sir Mordred, 

‘I wene my foolyssh knyght be othir slayne or takyn 2° 
presonere.’ 

And than were they ware and saw hym com rydynge, and 
whan he was com to them he tolde all how he had spedde and 
escaped in the dispyte of all the castell, ‘and som of the beste 
of hem woll telle no talys.’ 25 

‘Thow gabbystf falsely,’ seyde the damesell, ‘that dare I 
make goodl For as a^foole and a dastarde to all knyghthode 
they have latte the passe.’ 

‘That may ye preve,’ seyde La Cote Male Tayle. 

With that she sente a corroure of hers that allway rode 3° 
with her, and so he rode thydir lyghtly and spurred how and 
in what wyse that knyght ascaped oute of that castell. Than 

3 C knyght thou fyghtest 6 Chauel 5 'Ihaue 6 PF there ix C 
handes •S' put Cputt 12 <7 he thruUed thorou them And 13 ^ 

posterne 14-15 slewe two of the knyghtes & the other fledde F (MS, 
B,N,fr, 10$ f, 102^ coL 2): vient a une dez portes du chastel que quatre sergens 
vouloient ja fermer. Et il leur vient a Tespee traite et fait semblant de ies occire. 

Et eulx ourent tel paour qu’ilz ne Toserent attendre, et cil passe oultre x6 C alle 

as it was it was 17 ^ Orgulous 22 C ware where he came 24 C despyte 
of them alle and 26 CThoulyestfalsly 27 Cgood butf asafoole 31 C* 
her for to knowe the trouthe of this dede and soo 3 1-2 C and asked how and in 

what maner that la cdfe male, tayle was escaped 31 W haw (a for 0) 

all the knyg-htes cursed hym and seyde he was a fende and no 
man, ‘for he hath slayne here twelve of cure beste knyghtis, 
and we went [unto] this day that hit had bene to muche for 
sir Trystrames de Lyones othir for sir Launcelot de Lake. 
And in dyspyte and magre of us all he is departed frome us.’ 

And so hir curroure com agayne and tolde the*? damesell 
all how sir La Cote Male Tayle spedde at the Castell 
Orgulus. Than she smote downe the hede and seyde but 
lytyll. 

lo ‘Be my hede,’ seyde sir Mordred to the damesell, ‘ye ar 
gretly to blame so to rebuke hym, for I warne you playnly he 
is a good knyght, and I doute nat but he shall preve a noble 
man. But as yette he may nat sytte sure on horsebacke, for 
he that muste be a good horseman hit muste com to usage 
ij and excercise. But whan he commyth to the strokis of his 
swerde he is than noble and myghty. And that saw sir 
Bleoberys and sir Palomydes; for wete you well they were 
191' wyly men of warre, for they wolde know anone, whan they 
sye a yonge knyght, by his rydynge, how they were sure to 
20 gyffe hym a falle frome his horse othir a grete buffett. But 
for the moste party they wyll nat lyght on foote with yonge 
knyghtes, for they ar myghtyly and strongely armed. 

‘For in lyke wyse syr Launcelot du Lake, whan he was 
fyrste made knyght, he was oftyn put to the worse on horse- 
25 backe, but^ever uppon foote he recoverde his renowne and 
slew and defowled many knyghtes of, the Rounde Table. 
And therefore the rebukes that sir Launcelot ded unto xv^ny 
knyghtes causyth them t[hat] be men of prouesse to beware, 
for oftyn tyme I have seyne the olde preved knyghtes 
30 rebuked and slayne by them that were but yonge begynners.’ 

Thus they rode sure talkyng by the wey togydyrs. 

(5) HERE THIS TALE OVERLEPYTH A WHYLE UNTO SIR LAUNCE- 

LOTT, that whan he was com to the courte of kynge Arthure 

1 C said that he 3 C*wende vnto this had omitted in S 3-4 C for sir 

laucelot du lake or for sire Tristram de lyones 5-6 C* in despyte of vs alle he is 
departed from vs and maulgre oure hedes With this ansuer the currour departed and 
came to Maledysaunt his lady and told alle 7 C had spedde 8 C her heed 
but mtin C 13 C knyghte but not yet 18 C men of armes and 

anone they knowe whan {S when) C renomme z6 C defoyled C 

of tbe 5 ^ os the z% W them to be C* them that be 29 tyme notin C 
32-3 C Here leue we of a whyle of this tale and speke we of sire Launcelot du lake 
Capitulum Quintum That whan 

than harde he telle of the yonge knyghte sir La Cote Male 
Tayle, how he slew the lyon and how he toke uppon hym the 
adventures of the blacke shylde, whyche was named at that 
tyme the hardyest adventure of the worlde. 

‘So God me save!’ seyde sir Launcelot unto many of his 
felowys. tflit was shame to all the good noble knyghtes to 
• suffir suche a yonge knyght to take so hyghe adventure on 
hym for his distruccion. For I woll that ye wyte,’ seyde sir 
Launcelot, ‘that this damesell Maledysaunte hath borne 
that shylde many a day for to seche the moste preved 10 
knyghtes. And that was she that sir Breunys Saunze Pitd 
toke the shylde frome, and aftir sir Trystrames de Lyones 
rescowed that shylde frome hym and gaff hit to the damesell 
agayne, a lytyll afore that tyme that sir Trystrames faught 
with my nevew Blamoure de Ga[n]ys for a quarell that was 15 
betwyxte the kynge of Irelonde and hym.’ 191 

Than many knyghtes were sory that sir La Cote Male 
Tayle was gone forthe to that adventure. 

‘Truly,’ seyde sir Launcelot, ‘I caste me to ryde aftir 
hym.’ 20 

And so within seven dayes sir Launcelot overtoke sir 
La Cote Male Tayle, and than he salewed hym and the 
damesell Maledysaunte. And whan sir Mordred saw 
Launcelot, than he leffte their felyship, and so sir Launcelot 
rode with hem all a day. And ever that damesell ?;ebuked sir 25 
La Cote Male Taylq, and than sir Launcelot answerde for 
hyn^ Than she leffte^of and rebuked sir Launcelot. 

So thys meanetyme sir Trystramys sente by a damesell a 
lettir unto sir Launcelot, excusynge hym of the weddynge of 
Isod le Blaunche Maynes, and seyde in the lettir, as he was 3° 
a trew knyght, he had never ado fleyshly with Isode le 
Blaunche Maynys. And passyng curteysly and jantely sir 
Trystrames wrote unto sir Launcelot, ever besechynge hym 
to be hys good frende and unto La Beall Isod of Cornwayle, 
and that sir Launcelot wolde excuse hym if that ever he saw 35 
her. And within shorte tyme, by the grace of God, sir 

Trystramyfs seyd that he wolde speke with La Beall Isodg 
and with hym ryght hastyly. 

Than sir Launcelot departed frome the damesell and frome 
sir La Cote Male Tayle for to overse that lettir and to wryte 
another lettir unto sir Trystram. 

And in the meanewhyle sir La Cote Male Tale^rode with 
the damesel untyll they cam to a castell that hyght Pendragon. • 
And there were six knyghtes that stood afore hym and one of 
them profirde to fyght or to juste with hym. 

10 And so sir La Cote Male Tayle smote hym over hys horse 
croupe. And than the fyve knyght[es] sette uppon hym all 
at onys with their spearys, and there they smote La Cote 
Male Tay[le] downe horse and man. And than they ded 
alyght suddeynly and sette their hondis uppon hym all at 
IS onys and toke hym presonere. 

And on the morne sir Launcelot arose and delyverde the’ 
damesell with lettirs unto sir Trystram, and than he toke hys 
way aftir sir La Cote Male Tayle. And by the way uppon a 
192*' brydge there was a knyght that profirde sir Launcelot to 
20 juste, and sir Launcelot smote hym downe. And than they 
faught uppon foote a noble batayle togydirs and a myghty, 
and at the laste sir Launcelot smote hym downe grovelynge 
uppon hys hondys and hys kneys. And than that knyght 
yelded hym, and sir Launcelot resseyved hym fayre. 

25 ‘Sir,’ seyde the knyght, ‘I fequyre you telle me youre 
name, for muche my harte yevith untq ;^ou.’ 

‘Nay,’ seyd sir Launcelot, ‘as at thys tyme I woll nay:elle 
you my name onles that ye telle me youre name.’ 

‘Sertaynly,’ seyde the knyght, ‘my name ys sir Neroveus, 
30 that was made knyght of my lorde sir Launcelot du Lake.’ 

‘A, sir Neroveus de Lyle!’ seyde sir Launcelot, ‘I am 
ryght glad that ye ar proved a good knyght, for now wyte 
you well my name ys sir Launcelot.’ 

‘Alas!’ seyde sir Neroveus, ‘what have I done!’ And 
35 therewithal! he felle flatlynge to his feete and wolde fiave 

5 C Tristram de lyones 8 that not in C 9 to fyght or not in C C 

with la cote male tayle 1 3 ded not in C 15 C* prysoner and soo ledde hym 
vttto the castel & kepte hym as prysoner (probably a homoeotekuton in W) C 

reqnyre the %% C onles thenne that ^^9 C'f Nerouens (i^Veroneus, Neronens) 
31 C A Neronens 33 CJwauncelotdulake 34 C Neronens delyle 35 C 
wold S would 



Bk. IX] La Cote Male Tayle 469 

Jcyste them, but sir Launcelot wolde nat sufiir *hym. And 
than' aythir made grete joy of other, and than sir Neroveus 
tolde sir Launcelot that he sholde nat go by the Castell of 
Pendragon, ‘for there ys a lorde, a myghty knyght, and many 
myghty knyghtes with hym, and thys nyght I harde sey 
that they toke a knyght presonere that rode with a damesell, 
and they sey he ys a knyght of the Rounde Table.’ 

‘A,’ seyde sir Launcelot, ‘that knyght ys my felow, and ( 6 ) 
hym shall I rescowe and borow, or ellislose my lyff therefore.’ 

And therewithal! he rode faste tyll he cam before the 10 
Castell of Pendrag[on. And] anone therewithal! there cam 
six knyghtes, and all [made hem redy] to sette uppon sir 
Launcelot at onys. Than sir [Launcelot feautryd his] speare 
and smote the formyst, that he br[ake his bak in sonder], and 
three of them smote hym and three fa[yled. And than sir 15 
Launcelot] past thorow them, and lyghtly h[e torned in 
ageyne and smote] anothir knyght thorow the brest [and 
thorowoute the back] more than an elle, [and therewithal! 
his speare brak. Soo than] all the remenaunte of the four 
k[nyghtes drewe their swerdes and lasshed] at sir Launcelot, 20 
and at every s[troke sir Launcelot bestowed so his] strokis 192 "^ 
that at four strokis sundry they avoyded their sadyls 
passynge sore wounded, and furthwithal he rode hurlynge 
into the castell. 

And anone the lorde of that castell which was called sir 25 
Bryan de Les Ile^, .which was a noble man and a grete 
ene«ny to kynge Artljure, so within a whyle he was armed 
and on horsebacke. And than they feautred their spearis and 
hurled togydirs so strongly that bothe their horsys russhed 
to the erthe. And than they avoyded their sadyls and dressed 30 
their shyldis and drew their swerdis and flowe togydirs as 
wood men, and there were many strokis a whyle. 

At the laste sir Launcelot gaff sir Bryan such a buffette 
that he kneled uppon hys knees, and than sir Launcelot 
russhed uppon hym with grete force and pulled of his helme. 35 

And whan •sir Bryan sy that he sholde be slayne he yelded 
hym and put hym in hys mercy and in hys grace. 

Than sir Launcelot made hym to delyver all hys presoners 
that he had within hys castell, and therein sir Launcelot 
5 founde of kynge Arthurs knyghtes thirty knyghtes and forty 
ladyes. And so he delyverde hem, and than he rode his way. 

And anone as sir La Cote Male Tayle was delyverde,. he 
gate his horse and hys harneyse and hys damesell Male- 
dysaunte. 

10 The meanewhyle sir Neroveus, that sir Launcelot had 
foughtyn withall before at the brydge, he sente a damesell 
aftir sir Launcelot to wete how [he] (ha)d spedde at the 
castell of Pendragon. And than they in the [castell mer- 
veyjled what knyght he was that was there when [sir Bryan 
15 and his] knyghtes del)7verde all tho presoners. 

‘Syr, [have ye no mervei]le,’ seyde the damesell, ‘for the 
beste [knyght in this world] was here and ded thys jurnay, 
and wyte [ye wel,’ she said, ‘(h)it was sir Launc]elot.’ 

Than was sir Bryan full glad, [and so was his lady and 
20 al]l hys knyghtes, that he sholde Wynne [them. And whan 
the dame]sell and sir La Cote Male Tayle [understood that 
<h)it was s(i)r La]uncelot that had rydden with hem [in 
fel(y)ship, and that she reme]mbirde her how she had 
193' rebuked hym and called hym cowarde, than she was passyng 
25 hevy, r 

(7) So than they toke their horsis and -rode forthe a greate 
pace aftir sir Launcelot, and within tT^ro myle they ovef*oke 
hym, and salewed hym and thanked hym. And anone the 
damesell cryed sir Launcelot mercy of hir evyll dede, and 
30 seyyng, ‘for now I know ye ar the floure of all knyghthode 
of the worlde, and sir Trystram departe hit even betw[e]ne 
you. For God knowith, be my good wyll,’ seyde the damesell, 
‘that I have sought you, my lorde sir Launcelot, and sir 
Trystrams longe, and now I thanke God I have mette with 
35 you. And onys at Camelot I mette with sir Trystrams, and 

there he rescowed thys blacke shylde with the wh'yght honde 
holdyng a naked swerde that sir Brewnys Saunz Pite had 
takyn frome me.’ 

‘Now, fayre damesell,’ seyde sir Launcelot, ‘who tolde you 
my name ?’ 5 

‘Sir,’ s^de she, ‘there cam a damesel frome a knyght that 
• ye fought withall at a brydge, and she tolde [me] that youre 
name was sir Launcelot du Lake.’ 

‘Blame have she therefore,’ seyde he, ‘but her lord, sir 
Neroveus, had tolde hir. But, damesell,’ seyde sir Launcelot, 10 
uppon thys covenaunte I woll ryde with you, so' that ye wyll 
nat rebuke thys knyght sir La Cote Male Tayle no more, for 
he ys a good knyght, and I doute nat but he shall preve a 
noble man. And for hys sake and pitd, that he sholde nat be 
destroyed, I folowed hym to succour hym in thys grete nede.’ 15 
‘A, Jesu thanke you!’ seyde the damesell, ‘for now I woll 
sey unto you and to hym bothe, I rebuked hym never for 
none hate that I hated hym, but for grete love that I had to 
hym, for ever I supposed that he had bene to yonge and to 
tendur of ayge to take uppon hym thys aventure. And zo 
therefore be my wyll I wolde have dryvyn hym away for 
jelosy that I had of hys Ijdf. For hit may be no yonge 
knyghtes dede that shall enchyve thys adventure to the ende.’ 

‘Perd^ r seyd sir Launcelot, ‘hit ys well seyde of you 1 And 
where ye ar called the Damesell Maledysaunt, Fwoll calle zj 
you the Damesell feyeau-Pansaunte.’ 

Aftd so they rode f«rth togydirs a grete whyle unto they 193"' 
cam unto the contreye of Surluse, and there they founde a 
fayre vyllayge wyth a stronge brydge lyke a fortresse. And 
whan sir Launcelot and they were at the brydge there sterte 3° 
forthe afore them of jantyllmen and yomen many that seyde, 
‘Fayre lordis! Ye may nat passe thys brydge and thys 
fortresse because of that blacke shylde that I se one of you 
beare, and therefore there shall nat passe but one of you at 
onys. Therefore chose you whych of you shall entir within 35 
thys brydge fyrst.’ 

Than sir Launcelot profird hymselfe firste to juste and 
entir within thys brydge. 

‘Sir,’ seyde sir La Cote Male [Tayle], ‘I besech you to 
lette me entir within thys fortresse. And if I may spede well 
5 I woll sende for you, and if hit so be that I be slayne, there 
hit goth. And if I be takyn presonere, than may y 8 u rescowe 
me.’ 

‘Sir, I am loth that ye sholde passe this passage first,’ seyde 
sir Launcelot. 

10 ‘Sir,’ seyde sir La Cote Male Tayle, ‘I pray you lat me 
put my body in that adventure.’ 

‘Now go youre way,’ seyde sir Launcelot, ‘and Jesu be 
your spede!’ 

So he entird anone, and there mette with hym two 
15 brethirne, the tone hyght sir Playne de Fors and that othir 
hyght sir Playne de Amoris. And anone they justed with La 
Cote Male Tayle, and sir La Cote Male Tayle smote downe 
sir Playne de Fors, and aftir he smote downe sir Playne de 
Amoris. 

20 And than they dressed their shyldis and swerdys and bade 
sir La Cote Male Tayle alyght, and so he ded. And there 
was daysshynge and foynynge with swerdis, and so they 
began to assayle othir full harde, and they gaif sir La Cote 
Male Tayle many grete woundis uppon hed and breste and 
25 uppon shisldirs. And as he mygh[t] ever amonge he gaff sad 
strokis agayne, and than the two brethirne traced and tra- 
verced for to be of both hondis of sir La Cote Male ‘Tale, 
but he by fyne forse and knyghtly proues gate hem afore 
hym. And whan he felte hym so wounded than he doubled 
30 hys strokis and gaffe them so many woundis that he felde 
hem to the erthe, and wolde have slayne them had they nat 
194 * yelded them. 

And ryght so sir La Cote Male Tayle toke the beste horse 
that there was of them three, and so he rode forth hys way 
to the othir fortres and brydge. And there he mette with the 
thirde brother, hys name was sir Plenoryus, a full noble 
knyght, and there they justed togydirs, and aythir smote 
other dowhe, horse and man, to the erthe. 

And than they avoyded their horsys and dressed their 
shyldis and swerdis, and than they gaff many sad strokis. 

And one whyle the one knyght was afore on the brydge, and 
another whyle the other. And thus they faught two owres lo 
and more and never rested, and ever sir Launcelot and the 
damesell behylde them. 

‘Alas !’ seyde the damesell, ‘my knyght fyghttyth passynge 
sore and overlonge.’ 

‘Now may ye se,’ seyde sir Launcelot, ‘that he ys a noble 15 
knyght, for to considir hys firste batayle and his grevous 
woundis. And evyn forthwithall, so wounded as he ys, hit ys 
mervayle that he may endure t%s longe batayle with that 
good knyght.’ 

Thys meanewhyle sir La Cote Male Tayle sanke ryght 40 (°) 
downe uppon the erthe, what forwounded and forbled he 
myght nat stonde. Than the tothir knyght had pyt 6 off hym 
and seyde, 

‘Fayre knyght, dismay you not, for had ye bene freysshe 
whan ye mette with^me as I was, I wote well that Tcoude nat 
have endured you. And therefore, [for] youre noble dedys 
of artnys, I shall shew lo you kyndenes and jantilnes all that 
I may.’ 

And furthewithall thys noble knyght sir Plenoryus toke 
hym up in hys armys and ledde hym into hys towre. And 3 ° 
than he commaunded hym the wyne and made to serch hym 
and to stop hys bledynge woundys. 

‘Sir,’ seyde sir La Cote Mai Tayle, ‘withdraw you from 
me and hyghe you to yondir brydge agayne, for there 
woll mete with you another maner a knyght than ever 35 
was L’ 

‘Why,’ seyde sir Plenoryus, ‘ys there behynde ony mo of 
youre felyship?’ 

‘Ye, sir, wete you well there ys a muche bettir knyght 
than I am.’ 

‘What ys hys name T seyde sir Plenoryus. 

‘Sir, ye shall nat know for me.’ 

‘Well,’ seyde the knyght, ‘he shall be encountird withall, 
194 ’^ whatsomever he be.’ 

And anone he herde a knyght calle that seyde, 

10 ‘Sir Plenoryus, where arte thou.? Othir thou muste 
delyver me that presoner that thou haste lad into thy towre, 
othir ellis com and do batayle with me!’ 

Than sir Plenoryus gate hys horse and cam, with a speare 
in hys honde, walopynge towarde sir Launcelot. And than 
15 they began to feauter theire spearys, and cam togydir as 
thundir, and smote aythir othir so myghtyly that their horsis 
felle downe undir them. 

And than they avoyded their horsis and pulled oute their 
swerdis, and lyke too bullis they laysshed togydirs with grete 
20 strokis and foynys. But ever sir Launcelot recoverde 
grounde uppon hym, and sir Plenoryus traced to have gone 
aboute hym, but sir Launcelot wolde nat suf&r that, but bare 
hym backer and backer tylle he cam nye hys towre gate. 
And than seyde sir Launcelot, 

25 ‘I knovf you well for a good knyght, Jjut wyte thou well 
thy lylF and deth ys in my honde, and therefore yelde the to 
me and thy presonerel’ 

But he answerde no worde, but strake myghtyly uppon sir 
Launcelotis helme, that the fyre sprange oute of hys yen. 
30 Than sir Launcelot doubeled his strokes so thycke, and 
smote at hym so myghtyly, that he made hym knele uppon 
his kneys. And therewithal! sir Launcelot lepe uppon hym 
and pulled hym grovelynge downe. 

. Than sir Plenoryus yelded hym and hys towre and all his 
35 preaoners at hys wylle. Than sir Launcelot receyved hym 
and toke hys trowthe. 

And than he rode to the tothir brydge, and there sir 
Lauhcelot justed with othir three of hys brethirn, that one 
hyght sir Pyllownes, and the othir hyght sir Pellogres, and 
the thirde hyght sir Pelaundris. And first uppon horsebacke 
sir Launcelot smote hem doune, and aftirwarde he bete hem 
on foote and made them to yelde them unto hym. 

And than he returned ayen unto sir Pleonoryus, and there 
he founde in hys preson kynge Carados of Scotlonde and 
many other knyghtes, and all they were delyverde. 195 

And than sir La Cote Male Tale cam to sir Launcelot, and lo 
than sir Launcelot wolde have gyvyn hym all thys fortresse 
and the brydges. 

‘Nay, sir,’ seyde La Cote Male Tayle, ‘I woll nat have sir 
Plenoryus lyvelode. With that he wyll graunte you, my 
lorde sir Launcelot, to com unto kynge Arthurs house and 15 
to be hys knyght and all hys brethirne, I woll pray you, my 
lorde, to latte hym have hys lyvelode.’ 

‘I woll well,’ seyde sir Launcelot, ‘wyth thys, that [he] 
woll com to the courte of kyng Arthure and bycom hys man, 
and hys brethern fyve. And as for you, sir Plenoryus, I woll 20 
undirtake,’ seyde sir Launcelot, ‘at the nexte feste, so there 
be a place voyde, that ye shall be knyght of the Rounde 
Table.’ 

‘Sir,’ seyde sir Plenoryus, ‘at the nexte feste of Pentecoste 
I woll be at kynge 4 -rthurs courte, and at that tymS I woll be 25 
gyded and ruled as kynge Arthure and ye woll have me.’ 

Than sir Launcelot*and sir La Cote Male Tayle reposed 
them there untyll they were hole of hir woundis, and there 
they had myry chere and good reste and many good gamys, 
and there were many fayre ladyes. 30 

And so in the meanewhyle cam sir Kay the Senesciall and (9) 
sir Brandiles, and anone they felyshipped with them, and so 
within ten dayes they departed, the knyghtes of kynge 
Arthurs courte, from thes fortres. 

And as sir Launcelot cam by the Castell of Pendragon, 35 

there he put sir Bryan de Lese lies from his londes, for 
because he wolde never be withholde with kynge Arthur. 

And all the castell of Pendragon and all the londis thereof 
he gaff to sir La Cote Male Tayle. And than sir Launcelot 
5 sente for sir Neroveus that he made onys knyght, and he 
made hym to have all the rule of that castell and of that 
contrey undir sir La Cote Male Tayle. And so they rode 
unto kynge Arthurs courte all hole togydirs. 

And at Pentecoste nexte folowynge there was sir Pleno- 
10 ryusj and sir La Cote Male Tayle was called otherwyse be 
ryght sir Brewne le Noyre. And bothe they were made 
knyghtes of the Rounde Table, and grete londis kynge 
Arthure gaff them. 

195 ^ And there sir Breune le Noyre wedded that damesell 
Maledysaunte, and aftir she was called the lady Byeaue- 
Vyvante. But ever aftir for the more party he was called La 
Cote Male Tayle, and he preved a passyng noble knyght 
and a myghty, and many worshipfull dedys he ded aftir in 
hys lylF. 

20 And sir Plenoryus preved a good knyght and was full of 
proues, and all the-dayes of theyre lyif for the moste party 
they awayted uppon sir Launcelot. 

And sir Plenpryus brethirne were ever knyghtes of kynge 
Arthurs, and also, as the Freynshe booke makith mencion, 
25 sir La C0IS Male Tayle revenged the detji of hys fadir. 

1-2 C for cause 3 C that castel 5 C Neroneus S Neroueus 7 C 

Breunes le noyre bothe maade 14 C there Breune 14-1 S 0 damoysell 

CAXTON’S RUBRICS 

10. How la Bele Isoude sente letters to syr Trystram by hir mayde 
Brangwayn, and of dyvers aventures of syr Trystram. 

11. How syr Tristram mette with sir Lamerok de Gales, and how 
they faught and after accorded never to fyght togyders. 

1 2. How syr Palomydes folowed the questyng beest and smote doun 
syr Trystram and syr Lamerock wyth one spere. 

13-14.^ How syr Lamerok mette wyth syr Melleagaunce and faught 
togydre for the beaulte of dame Guenever. 

15. How syr Kaye mette wyth syr Trystram, and after of the shame 
spoken of the knyghtes of Cornewayl, and how they justed. 

16. How kyng Arthur was brought into the Forest Peryllous, and 
how syr Trystram saved his lyf, 

1 7. How syr T rystram came to La Beale Isoude, and how Kehydyous 
began to love Bele Isoude, and of a letter that Tristram fonde. 

18. How syr Tristram departed fro Tyntagyl, and how he sorowed 
and was so longe in a forest tyl he was out of his mynde. 

1 9. How syr T rystram sowsed Dagonet in a welle, and how Palamydes 
sente a damoysel to seche Trystram, and how Palamydes mette 
wyth kyng Mark. 

20. How it was noysed how sir Trystram was dede, and how La Beale 
Isoude wolde have slayn hyrself. 

21. How kyng Marl? fonde syr Trystram naked and made hym to be 

J^orne home to Tyntagyl, and how he was there knowen by a 
brachet. * 

22. How kyng Marke by th’avys of his counceyl bannysshed syr 
Trystram oute of Cornewayl the terme of ten yere, 

23. How a damoysel sought helpe to helpe sir Launcelot ayenst thirty 
knyghtes, and how syr Trystram faught with them. 

24. How syr Trystram and syr Launcelot came to a lodgyngf where 
they must juste wyth two knyghtes. 

25. How syr Trystram justed wyth syr Kaye and sir Sagramor le 
Desyrous, and how syr Gawayn tornedsyr Trystram fro Morgan 
le Fay. 

26. How syr Trystram and syr Gauwayn rode to have foughten 
ayenst the thirty knyghtes, but they durst not come oute. 

* xiti omi&d in C f 5 lodgynge 

27. How damoysel Brangwayn fonde Trystram slepyng by a welle, 
and how she delyverd letters to hym fro Bele Isoude. 

28. How syr Trystram had a falle of syr Palomydesj and how Launce- 
lot overthrewe two knyghtes. 

29. How syr Launcelot justed with Palomydes and overthrewe hym, 
and after he was assayled with twelve knyghtes. 



N ow leve we here sir Launcelot du Lake and sir La (lo), 
Cote Male Tayle, and turne we unto sir Trystram 
de Lyones that was in Bretayne, that whan La Beall Isode 
undirstood that he was wedded she sente to hym by hir 
.maydyn, dame Brangwayn, pyteuous lettirs as coude be s 
thought and made, and hir conclusyon was thus, that if hit 
pleased sir Trystram, to com to hir courte and brynge with 
hym Isode le Blaunche Maynys; and they shulde be kepte 
als well as herselff. 

Than sir Trystram called unto hym sir Keyhydy{ns) and lo 
asked hym whether he wolde go with hym into Cornwayle 
secretely. He answerde hym and seyde that he was redy at 
all tymes. And than he lete ordayne prevayly a lityll 
vessel, and therein they sayled, sir Trystram, sir Keyhydyns, 
and dame Brangwayne and Governayle, sir Trystrams 15 
squyar. 

So whan they were in the see a contraryous wynde blew 
them unto the costis of North Walls, ny the Foreyste 
Perelus. Than seyde sir Trystrames, 

‘Here shall ye abyde me thes ten dayes, and Governayle, 20 
my squyer, with you. And if so be I com nat agayne by that 
day, take the nexte way into Cornwayle, for in thys foreyste 
ar many strange adventures, as I have harde se^ and som 
of hem I caste to preve or that I departe. And -vman I may 
I shall hyghe me aftir you.’ 25 

Than sir TrystramS and sir Keyhydyns toke their horsis 196 ' 
and departed frome theire felyship. And so they rode within ' 
that foreyste a myle and more, and at the laste sir Trystramys 
saw before them a lykely knyght syttyng armed by 
a well. And a stronge myghty horse stood passyng nyghe 30 
hym ityed to an oke, and a man hovyng and rydynge by 
hym, ledynge an horse lode with spearys. And thys knyght 
that sate at the well semyd by hys countenaunce to be 

I sir launcelot du Lake and not in C 3 C Bretayne whanne la beale Isoud 
5 dame not in C 6 thus not in C C and hit 7 C* that he wold come 
9 C she her self 10 W Kehydy^ 12 and seyde not in Cf 14 C they 
wente syr Tristram kehydius 18 Con the costes 18-19 Cf castel peryllous 
F {MS, B.N, fr, loj/. 108^ coL 2): pr6s de la forest des Darnantes zi W b, 
a geyne 24 C caste me to preue or I 29 C armed syttynge 30 stood 
not in C C teym 32 C lade with 33 C atte welle 

passyng hevy. Than sir Trystramys rode nere hym and 
seyde, 

‘Fayre knyght! Why sitte you so droupynge ? Ye seme to 
be a knyghte arraunte by youre armys and harneys, and 
s therefore dresse you to juste with one of us other with 
bothe!’ 

Therewithal! that knyght made no wordes, but toke hys' 
shylde and buckeled hit aboute hys necke, and lyghtly he 
toke hys horse and lepteuppon hym, and than he toke a grete 
10 speare of hys squyre and departed hys way a furlonge. 

Then sir Kehydyns asked leve of sir Trystrames to juste 
firste. 

‘Sir, do your beste!’ seyde sir Trystrames. 

So they mette togydirs, and there sir Kehydi(ns) had a falle 
15 and was sore wounded an hyghe abovyn the pappis. Than 
sir Trystramys seyde, 

‘Knyght that ys well justed, now make you redy unto me !’ 

‘Sir, I am redy,’ seyde the knyght. 

And anone he toke a grete speare and encountird with 
20 sir Trystramys. And there by fortune and by grete force 
that knyght smote downe sir Trystramys frome hys horse, 
and had a grete falle. Than sir Trystramys was sore ashamed, 
and lyghtly he avoyded hys horse and put hys shylde afore 
hys shulder and drew hys swerde, and than sir Trystramys 
25 requyred that knyght of hys knyghthode to alyghte uppon 
foote and fyght with hym. * 

‘I woll well,’ seyde the knyght. ^ 

And so he alyght uppon foote and avoyded hys horse and 
kest hys shylde uppon hys shulder and drew oute hys swerde, 
30 and there they fought a longe batayle togydirs, nyghe two 
owrys. 

Than sir Try;stramys seyde, 

‘Fayre knyght, holde thyne honde a lytyll whyle and telle 
6'^ me of whens thou arte and what is thy name.’ 

35 ‘As for that,’ seyde the knyght, ‘I woll be avysed; but and 
ye woll telle me youre name, peradventure I woll telle you 
myne.’ - 

5 of of ,14, KehydP 18 Sir bo/ iw C 19 C And thenne that 
knyght took a gretter spere in his hand and encountred 20 by fortune and 

BO/ in Cf JO C f^ Jiygke 33 a lytyll ■whyle w>t%i Cf 

‘Now, fayre knyght,’ he seyde, ‘my name ys sir Trystram (i i) - 
de Lyones.’ 

‘Sir, and my name ys sir Lamerok de Galys.’ 

‘A, sir Lamerok!’ seyde sir Trystram, ‘well be we mettel 
And bethynke the now of the despite thou dedist me of the 5 
sendynge tof the home unto kynge Markis courte, to the 
•entente to have slayne or dishonourde my lady, quene 
La Beall Isode. And therefore wyte thou well,’ seyde sir 
Trystramys, ‘the tone of us two shall dy or we departe.’ 

‘Sir,’ seyde sir Lamerok, ‘that tyme that we were togydirs 
in the He of Servage ye promysed me bettir frendeship.’ 

So sir Trystramys wolde make no lenger delayes, but 
laysshed at sir Lamerok, and thus they faught longe tylle 
aythir were wery of other. Than sir Trystrams seyde unto 
sir Lamorak, '5 

‘In all my lylF mette I never with such a knyght that was so 
bygge and so well-brethed. Therefore,’ sayde sir Trystramys, 

‘hit were pite that ony of us bothe sholde here be myscheved.’ 

‘Sir,’ seyde sir Lamerok, ‘for youre renowne and your 
name I woll that ye have the worship, and therefore I well 
yelde me unto you.’ And therewith he toke the poynte of 
hys swerde in hys honde to yelde hym. 

‘Nay,’ seyde sir Trystrames, ‘ye shall nat do so, for well 
I know youre profirs (are) more of your jantilnes than for ony 
feare or drede ye have of me.’ , 25 

And therewithal! sir Trystramys profferde hym hys 
swerve and seyde, ^ 

‘Sir Lamerak, as an overcom knyght I yelde me to you as 
a man of moste noble proues that I ever mettel’ 

‘Nay,’ seyde sir Lamerok, ‘I woll do you jantylnes: I 3° 
requyre you, lat us be sworne togydirs that never none of us 
shall aftir thys day have ado with other,’ 

And therewithal! sir Trystrames and sir Lamorak sware 

3 C Syre said the other knyght and my name is sir lamorak de galys lo-i i C 

Lamorak remembre that we were to gyders in the yle of seruage and at that tyme 
ye promysed me grete frendship 3 [ 4-*24 {sidenote): Here sir Trystrams 
and sir Lamorak fawght tyll they were wery bothe and so they lefte on evyn 
honde and were swore togydir 17 C brethed as ye be 19-20 C renomme 
and name 20 C worship of this bataille and 22 in hys honde not in Cf 
24 Cf, and more 24-5 Cf for my fere 29 C of the most 29 C mette 
with alle • 

that never none of hem sholde fyght agaynste othir, for well 
nother for woo. 

(12,) And thys meanewhyle com sir Palomydes, the good knyght, 

197 ^ folowyng the questyng beste that had in shap lyke a serpentis 
5 hede and a body lyke a lybud, buttokked lyke a lyon and 
footed lyke an harte. And in hys body there was such a 
noyse as hit had bene twenty couple of houndys questynge; 
and suche noyse that beste made wheresomever he wente. 
And thys beste evermore sir Palomydes folowed, for hit was 
10 called hys queste. 

And ryght so as he folowed this beste, hit cam by sir 
Trystram, and sone aftir cam sir Palomydes. And to breff 
thys mater, he smote downe sir Trystramys and sir Lamorak 
bothe with one speare, and so he departed aftir the Beste 
15 Glatyssaunte (that was called the Questynge Beste), where- 
fore thes two knyghtes were passynge wrothe that sir 
Palomydes wold nat fyght with hem on foote. 

Here men may undirstonde that bene men of worshyp 
that man was never fourmed that all tymes myght attayne, 
20 but somtyme he was put to the worse by malefortune and 
at som tyme the wayker knyght put the byggar knyght to a 
rebuke. 

Than sir Trystrams and sir Lamerok gate sir Kayhydyns 
uppon a shylde betwyxte them bothe and led hym to a fosters 
25 lodge. Apd there they gaff hyni in charge to kepe hym well, 
and with hym they abode three dayes. ^ 

Than thes two knyghtes toke thei^ horsys and at a orosse 
they departed. And than seyde sir Trystramys to sir 
Lamorak, 

30 " T requyre you, if ye hap to mete with sir Palomydes, say 
to hym that he shall fynde me at the same welle there we 
mette tofore, and there I, sir Trystramys, shall preve 
whether he be bettir knyght than L’ 

And so ayther departed frome othir a sondry way, and 
35 sir Trystramys rode nyghe thereas was sir Keyhydyns, and 

1—2 C nek for wele nor for woo 5 C a lybard buttocks lyke 7 Cf ben 
the noyse of thyrtty coupel F (MS, B,N,fr, 10 logv col, 2) : comment se vingt 

sir Lamorak rode untyll he cam to a chapell, and there he put 
hys horse unto pastoure. 

And anone there cam sir Mellyagaunce that was kynge 
Bagdemagus sonne, and he there put hys horse to pasture, 
and was nai ware of sir Lamerok. And than thys knyght 5 
sir Mellyagaunce made hys mone of the love that he had to 197 ^ 
quene Gwenyver, and there he made a wofull complaynte. 

All thys harde sir Lamorak, and on the morne sir Lamorak 
toke hys horse and rode unto the foreyste, and there he mette 
with two knyghtes hovyng undir the woodshaw. 10 

‘Fayre kyghtes !’ seyde sir Lamerok, ‘what do ye, hovynge 
here and wacchynge ? And yff ye be knyghtes arraunte that 
wyll juste, lo I am redyl’ 

‘Nay, sir knyght,’ they seyde, ‘we abyde nat here for to 
juste with you, but we lye in a wayte uppon a knyght that is 
slew oure brothir.’ 

‘What knyght was that,’ seyde sir Lamorak, ‘that ye wolde 
mete withall ?’ 

‘Sir,’ they seyde, ‘hit ys sir Launcelot that we woll slee 
and he com thys way.’ 20 

‘Ye take uppon you a grete charge,’ seyde sir Lamorake, 

‘for sir Launcelot ys a noble proved knyght.’ 

‘As for that, sir, we doute nat, for there ys none of us but 
we ar good inowghe for hym;’ ^ 

‘I woll nat belev^that,’ seyde sir Lamerok, ‘for I harde 25 
Hevej^yet of no knyght dayes of oure lyff but sir Launcelot 
was to bygge for hym.’ 

Ryght as they talked sir Lameroke was ware how sir (13) 
'Launcelot com rydynge streyte towarde them. Than sir 
, Lamorak salewed hym and he hym agayne, and than sir 30 
Lamorak asked sir Launcelot if there were onythynge that 
he myght do for hym in thys marchys. 

‘Nay,’ seyde sir Launcelot, ‘nat at thys tyme, I thanke you.’ 

Than ayther departed frome other, and sir Lamorake rode 
ayen thereas he leffte the two knyghtes, and than he founde 35 
them hydde in the leved woode. 

7 C Gueaeuer 14 C they said aot soo we 15 C lye here in a wayte of a 
i7--i 8 C* wold fayne mete 19-20 that slewe oure broder And yf euer we 

‘Fye on youl’ seyde sir Lamerak, ‘false cowardisl That 
pite and shame hit ys that ony of you sholde take the hyghe 
Order of Knyghthode!’ 

So sir Lamerok departed fro them, and within a whyle he 
5 mette with sir Mellyagaunce. And than sir Latporak asked 
hym why he loved quene Gwenyver as he ded, ‘for I was na.t 
far frome you whan ye made youre complaynte by the 
chapell.’ 

‘Ded ye so?’ seyde sir Mellyagaunce. ‘Than woll I abyde 
198 ^ 10 by hit. I love quene Gwenyver!’ 

‘What woll ye with hit?’ 

‘I woll preve and make hit good that she ys the fayryste 
lady and moste of beaute in the worlde.’ 

‘As to that,’ seyde sir Lamerok, ‘I say nay thereto, for 
15 quene Morgause of Orkeney, modir unto sir Gawayne, for 
she ys the fayryst lady that beryth the lyff.’ 

‘That ys nat so,’ seyde sir Mellyagaunce, ‘and that woll 
I preve with my hondis I’ 

‘Wylie ye so ?’ seyde sir Lamorak. /And in a bettir quarell 
20 kepe I nat to fyght.’ 

So they departed [ayther] frome othir in grete wrathe, and 
than they com rydyng togydirs as hit had bene thundir, and 
aythir smote other so sore that their horsis felle backewarde' 
to the er Ae. And than they avoyded their horsys and dressed 
25 their shyldis and drew their swerdis, and than they hurteled 
togydirs as wylde borys, and thus they fought a grete whyle. 
For sir Mellyagaunce was a good rhan and of grete myght, 
but sir Lamorak was harde byg for hym and put hym all- 
wayes abacke, but aythir had wounded othir sore. 

30 And as they stood thus fyghtynge, by fortune com sir 
Launcelot and sir Bleoberys, and than sir Launcelot rode 
betwyxte them and asked them for what cause they fought so 
togydirs, ‘and ye ar bothe of the courte of kynge Arthure.’ 

(14) ‘Sir,’ seyde sir Mellyagaunce, ‘I shall telle you for what 
35 cause we do thys batayle. I praysed my lady, quene Gweny- 
vere, and seyde she was the fayryste lady of the worlde, and sir 

I That not in C 6 C Gueneuer 10 C gueneuer iz hit not in C 

Lamerpke seyde nay thereto, for he seyde quene Morgause 
of Orkeney was fayrar than she and more of beaute.’ 

‘A!’ seyde sir (Launcelot, ‘sir) Lamorak, why sayst thou 
so ? Hit ys nat thy parte to disprayse thy prynces that thou 
arte undir /)beysaunce and we all.’ And therewithal! sir s 
Launcelot alyght on foote. ‘And therefore make the redy, 
for I woll preve uppon the that quene Guenever ys the fayryst 
lady and moste of bounte in the worlde.’ 

‘Sir,’ seyde sir Lamerok, ‘I am lothe to have ado with you 
in thys quarrell, for every man thynkith hys owne lady 1° 
fayryste, and thoughe I prayse the lady that I love moste, 
ye sholde nat be wrothe. For thoughe my lady quene 198 '' 
Gwenyver be fayryst in youre eye, wyte you well quene 
Morgause of Orkeney ys fayryst in myne eye, and so every 
knyght thynkith his owne lady fayryste. And wyte you well, 15 
sir, ye ar the man in the worlde excepte sir Trystramys that I 
am moste lothyst to have ado withall, but and ye woll nedys 
have ado with me, I shall endure you as longe as I may.’ 

Than spake sir Bleoberys and seyde, 

‘My lorde, sir Launcelot, I wyste you never so mysse- 20 
advysed as ye be at thys tyme, for sir Lamerok seyth to you 
but reson and knyghtly. For I warne you, I have a lady, and 
taethynkith that she ys the fayryst lady of the worlde. Were 
thys a grete reson that ye sholde be wrothe with me for such 
langage ? And well f^e- wote that sir Lamorak ys *a noble 25 
knyght as I know ony lyvynge, and he hath oughte you and 
all us^ver good wyll. Therefore I pray you, be fryndisl’ 

Than sir Launcelot seyde, 

‘Sir, I pray you, forgyve me myne offence and evyll wyll, 
and if I was mysseadvysed I woll make amendis.’ 30 

‘Sir,’ seyde sir Lamerok, ‘the amendis ys sone made 
betwyxte you and me.’ 

And so sir Launcelot and sir Bleoberys departed, and 
sir Lamerok and sir Mellyagaunce toke their horsis and 
aythir departed frome othir. ' 35 

$ C A syre Lamorak 5-6 C vnder tlieire obeyssaunce daf we alle and there 

And within a whyle cam kyng Arthure and mette with 
sir Lamorak and justed with hym, and there he smote downe 
sir Lamorak and wounded hym sore with a speare. And so 
he rode frome hym, wherefore sir Lamerok was wroth that 
5 he wolde nat fyght with hym on foote, howb^hit that sir 
Lamerok knew nat kynge Arthure. 

(15) Now levith of thys tale and spekith of sir Trystramys, 
that as he rode he mette with sir Kay the Senescyall, 
and there sir Kay asked sir Trystramys of what con trey 
10 he was. He answerde and seyde he was of the contrey of 
Cornwaile. 

‘Hit may well be,’ seyde sir Kay, ‘for as yet harde I never 
199 *^ that evir good knyght com oute of Cornwayle.’ 

‘That ys well spokyn,’ seyde sir Trystram, ‘but and hit 
IS please you to telle me your name, I pray you.’ 

‘Sir, wyte you well that my name ys sir Kay the SenescialL’ 

‘A, sir, ys that youre name?’ seyde sir Trystramys. 
‘Now wyte you well that ye ar named the shamefullyst 
knyght of your tunge that now ys lyvynge. Howbehit ye 
20 ar called a good knyght, but ye ar called unfortunate and 
passyng overthwart of youre tunge.’ 

And thus they rode togydirs tylle they cam to a brydge, 
and there was a knyght that wolde nat latte them passe tylle' 
one of them justed with hym. And so that knyght justed 
^S with sirTCay, and there he gaff sir Kaya falle, and hys name 
was sir Tor, sir Lamerokes halff-brothir. 

And than they two rode to their Todgynge, and there they 
founde sir Braundiles, and sir Tor cam thydir anone aftir. 
And as they sate at hir souper, thes four knyghtes, three of 
■ 30 them spake all the shame by Cornysh knyghtes that coude 
be seyde. Sir Trystramys harde all that they seyde, and 
seyde but lytyll, but he thought the more. But at that tyme 
he discoverde nat hys name. 

And uppon the morne sir Trystrams toke hys horse and 
35 abode them uppon their way. And there sir Brandiles 

p[ro]firde to juste with sir Trystram, and there sir Trystram 
smote hym downe, horse and all, to the erthe. 

Than sir Tor le Fyze de Vaysshoure, he encountird with 
sir Trystram, and there sir Trystram smote hym downe. 

And than he rode hys way and sir Kay folowed hym, but he 5 
wolde none of hys felyship. Than sir Brandiles com to sir 
Kay and seyde, 

T wolde wyte fayne what ys that knyghtes name.’ 

‘Com one with me,’ seyde sir Kay, ‘and we shall pray 
hym to telle us hys name.’ 10 

So they rode togydirs tyll they cam nyghe hym, and than- 
they were ware where he sate by a welle and had put of hys 
helme to drynke at the welle. And whan that he saw them 
com he laced on hys helme lyghtly and toke hys horse to 199 ’' 
profir hem to juste. 15 

‘Nay!’ seyde sir Brandyles, ‘we justed late inowe with 
you, but we com nat in that entente, but we requyre you of 
knyghthod to telle us youre name.’ 

‘My fayre lordys, sitthyn that hit ys youre [desyre], and 
now for to please you ye shall wyte that my name 20 
ys sir Trystram de Lyones, nevew unto kyng Mark of 
Cornwayle.’ 

‘In goode tyme,’ seyde sir Brandiles, ‘and well be ye 
foundyn 1 And wyte you well that we be ryght glad that we 
have founde you, an^ we be of a felyship that wolde^be ryght 25 
glad of youre company, for ye ar the knyght in the worlde 
that ^he felyship of th« Rounde Table desyryth moste to 
have the company off.’ 

‘God thank them all,’ seyde sir Trystram, ‘of hir grete 
goodnes, but as yet I fele well that I am not able to be of 3° 
their felyship, for I was never yet of such dedys of worthynes 
to be in the companye of such a felyship.’ 

‘A,’ seyde sir Kay, ‘and ye be sir Trystrams, ye ar the man 
called now moste of proues excepte sir Launcelot, for he 
beryth nat the lyfiF crystynde nother hethynde that canne 35 
fynde such anothir knyght, to speke of hys proues and of his 

hondis and hys trouthe withall. For yet cowde there never 
creature sey hym dishonoure and make hit good.’ 

Thus they talked a grete whyle, and than they departed 
ayther frome other such wayes as hem semed beste. 

(i 6) 5 Now shall ye here what was the cause that kyng Arthure 
cam into the Foreyste Perelous, that was in North Walis, 
by the meanys of a lady. Her name was Aunowre, and thys 
lady cam to kynge Arthure at CardyefF, and she by fayre 
promyses and fayre behestis made kynge Arthure to ryde 
10 with her into that foreyste Perelous. And she was a grete 
sorseres, and many dayes she had loved kynge Arthure, and 
bycause she wolde have had hym to lye by her she cam into 
that contrey. 

So whan the kynge was gone with hir, many of hys 
15 knyghtes folowed aftir hym whan they myste hym, as sir 
Launcelot, sir Brandiles, and many other. 

200*^ And whan she had brought hym to hir towre she desired 
hym to ly by her, and than the kynge remembird hym of 
hy[s] lady and wolde nat for no crauffte that she cowde do. 
20 Than every day she wolde make hym ryde into that foreyste 
with <hyr) owne knyghtes to the entente to have had hym 
slayne; for whan thys lady Aunowre saw that she myght nat 
have hym at her wylle, than she laboured by false meanys to'* 
have destroyed kynge Arthure and slayne hym. 

25 Than the Lady of the Lake, that wa^all wayes fryndely to 
kynge Arthure, she undirstood by hir suttyle craufftes that 
kynge Arthure was lykely to be destroyed. And thefefore 
thys Lady of the Lake, that hyght Nynyve, she cam into that 
foreyste to seke aftir sir Launcelot du Lake othir ellis sir 
30 Trystramys for to helpe kynge Arthure, for as that same day 
she knew well that kynge Arthur sholde be slayne onles that 
he had helpe of one of these two knyghtes. 

And thus (as) she rode uppon a downe she mette with sir 
Trystram, and anone as she saw hym she knew hym and seyde, 
3S ‘A, my lorde, sir Trystram, well be ye mette, and blyssed 

6 C forest perillous 7 C Annowe 8 C Cardyf 9 C promyse iz had 
not in C 1$ C after kynge arthur whan 16 sir not in C 19 (7 
not lye by her for zi W hys C his C had kynge arthur 27 C 

was lyke to 28 C Nyneue 29 C lake or sire 30-1 C day this 

lady of the lake knewe C rode vp and donne {S ifeune) ty] she 34 and 

seyde notin C 35 ^ Tristram she said well be 



Bk. IX] Madness and Exile 49 1 

be the tyme that I have mette with you, for the same day 
and within thys [two] owrys shall be done the dolefullyst 
dede that ever was done in thys londe.’ 

‘A, fayre damesell,’ seyde sir Trystramys, ‘may I amende 
hit ?’ 

‘Yee, si^, therefore comyth on with me in all the haste ye 
may, for ye shall se the moste worshipfullyst knyght in the 
worlde harde bestadde.’ 

Than seyde sir Trystramys, ‘I am redy lo to helpe you 
and suche a noble man as ye sey he ys.’ lo 

‘Sir, hit ys nother better ne worse,’ seyde the damesell, 

‘but the noble kynge Arthure hymselff.’ 

‘God deffende,’ seyde sir Trystramys, ‘that ever he shulde 
be in such distresse!’ 

Than they rode togydirs a grete pace untyll they cam to a is 
lityll turret in a castell, and undirnethe that castel they saw 
a knyght stondynge uppon foote fyghtyng with two knyghtes. 

And so sir Trystramys behelde them. And at the laste thes 200'^ 
two knyghtes smote downe that one knyght, and one of hem 
unlaced hys helme, and the lady Aunowre gate kynge 20 
Arthurs swerde in her honde to have strykyn of his hede. 

And therewithal! com sir Trystramys as faste as he myght, 
and seyyng, ‘Traytoures! Leve that knyght anone!’ And 
so sir Trystrams smote the tone of hem thorow the body that 
he felle dede, and than he russhed to the othir and «mote hys 25 
backe in sundir. 

Aftid in the meanevihyle the Lady of the Lake cryed to 
kyng Arthur, ‘Lat nat that false lady ascape!’ 

Than kynge Arthur overtoke hir and with the same swerd 
he smote of her hede. And the Lady of the Lake toke up 30 
hir hede and hynge hit at hir sadill-bowe by the heyre. 

thorou 25 C rassl^ 31 C henge it vp by the heyre of her sadel 

And than sir Trystramys horsed the kynge agayne and 
rode forth with hym, but he charged the Lady of the Lake 
nat to discover hys name as at that tyme. So whan the kynge 
was horsed he thanked hartely sir Trystramys and desired 
5 to wyte hys name, but he wolde nat telle hym none other but 
that he was a poure knyght aventures. And so he'bare kynge 
Arthure rfelyshipl tylle he mette with som of hys knyghtes.' 

And so within a whyle he mette with sir Ector de Marys, 
and he knew nat kynge Arthur nother yet sir Trystram, and 
10 he desired to juste with one of them. Than sir Trystrames 
rode unto sir Ector and smote hym frome hys horse, and 
whan he had done so he cam agayne to [the] kynge and seyde, 

‘My lorde, yondir ys one of youre knyghtes, he may beare 
you felyshyp. And anothir day, (by) that dede that I have 
IS done for you, I truste to God ye shall undirstonde that I 
wolde do you servyse.’ 

‘Alas!’ seyde kynge Arthure, ‘lat me wyte what ye ar.’ 

‘Nat at thys tyme,’ seyde sir Trystramys. So he departed 
and leffte kynge Arthur and sir Ector togydirs. 

7) 2° And than at a day sette sir Trystrams and sir Lamerok 
mette at a welle, and than they toke sir Keyhydyns at the 
201' fosters house, and so they rode with hym to [the] ship where 
they leffte dame Brangwayne and Governayle. And so they 
sayled into Cornuayle all hole togydirs. 
as And by assente and by enformacion of dame Brangwayne, 
whan they were londed they rode unto sir Dynas the 
Senesciall, a trusty frynde of sir T/ystramys, and ser sir 
Dynas and dame Brangwayne rode to the courte of kynge 
Marke and tolde the quene La Beall Isode that sir Trys- 
3° tramys was nyghe hir in the contrey. Than for verry pure 
joy La Beall Isode sowned, and whan she myght speke she 
seyde, 

‘Jantyll senesciall, helpe that I myght speke with hym, 
othir my harte woll brastel’ 

3S Than sir Dynas and dame Brangwayne brought sir 

Trystram and sir Kehydyns prevaly into the courte, unto the 
chamBir whereas La Beall Isode assygned them. And to 
telle the joyes that were betwyxte La Beall Isode and sir 
Trystramys, there ys no maker can make hit, nothir no 
harte can thynke hit, nother no penne can wryte hit, nother 
no mowth Jan speke hit. 

And as the Freynshe booke makith mension, at the firste 
tyme that ever sir Kayhidi(ns> saw La Beall Isode he was so 
enamered uppon hir that for very pure love he myght never 
withdraw hit. And at the laste, as ye shall hyre or the booke lo 
be ended, sir Keyhydyns dyed for the love of Isode. 

And than pryvaly he wrote unto her lettirs and baladis of 
the moste goodlyeste that were used in tho dayes. And whan 
La Beall Isode undirstoode hys lettirs she had pit 6 of hys 
complaynte, and unavised she wrote another lettir to com- 15 
forte hym withall. 

And sir Trystram was all thys whyle in a turret, at the 
commaundemente of La Beall Isode, and whan she myght 
she yeode and come to sir Trystram. 

So on a day kynge Marke played at the chesse undir a 2° 
chambir wyndowe, and at that tyme sir Trystramys and sir 
Keyhydyns were within the chambir over kynge Marke. 

And as hit myshapped, sir Trystrams founde the lettir that 201’' 
sir Kayhydyns sente unto La Beall Isode; also he had founde 
the lettir that she ha^ sente unto sir Keyhydyns. Atid at the 25 
same tyme La Beall Isode was in the same chambir. 

Than sir Trystramya com unto La Beall Isode and seyde, 

‘Madame, here ys a lettir that was sente unto you, and 
here ys the lettir that ye sente unto hym that sente you that 
lettir. Alas ! madame, the good love that I have lovyd you, 3° 
and many londis and grete rychesse have I forsakyn for 
youre love ! And now ye ar a traytouras unto me, whych dothe 
me grete payne. 

‘But as for the, sir Keyhydyns, I brought the oute of 
Bretayne into thys contrey, and thy fadir, kynge Howell, I 35 

wan hys londis. Howbehit I wedded thy syster, Isode le 
Blaunche Maynes, for the goodnes she ded unto me, and 
yet, as I am a trew knyght, she ys a dene maydyn for me. 
But wyte thou well, sir Keyhydyns, for thys falshed and 
5 treson thou hast done unto me, I woll revenge hit uppon the 1 ’ 
And therewithal! sir Trystram drew his swerde and seyde, 
‘Sir Keyhidyns, kepe the!’ And than La Beall Isode sowned 
to the erthe. 

And whan sir Keyhydyns saw sir Trystrams com uppon 
10 hym, he saw none other boote but lepte oute at a bay- 
wyndow evyn over the hede where sate kynge Marke 
playyng at the chesse. And whan the kynge saw one com 
hurlyng over hys hede, he seyde, 

‘Felow, what arte thou, and what ys the cause thou lepe 
*5 oute at that wyndow ?’ 

‘My lorde kynge,’ seyde sir Keyhydyns, ‘hit fortuned me 
that I was aslepe in the wyndow abovyn youre hede, and as 
I slepte I slumbirde, and so I felle downe.’ 

Thus sir Keyhydyns excused hym, and sir Trystram drad 
*0 hym leste he were discoverde unto the kyng that he was 
there. Wherjefore he drew hym to the strength of the towre 
and armed hym in such armour as he had for to fyght with 
hem that wolde withstonde hym. 

202 ' And so whan sir Trystram saw that there was no resistence 

35 agaynste*"hym he sente Governayle foi^ hys horse and hys 
speare, and knyghtly he rode forth oute of the castell opynly 
that was callyd the Castell of Tyntagyll. '' 

And evyn at the gate he mette with sir Gyngalyn, 
Gawaynes sonne, and anone sir Gyngalyn put hys speare in 
30 the reste and ran uppon sir Trystram and brake hys speare. 
And sir Trystram at that tyme had but a swerde, and gaiff 
hym suth a buffet uppon the helme that he fylle downe 
frome hys sadill, and hys swerde slode adowne and carved 
asundir his horse necke. And so sir Trystramys rode hys 
as way into the foreyste. 

And all thys doynge saw kynge Marke, and than he sente 

a squyer unto the hurte knyght and conunaunded hym to 
com to hym, and so he ded. And whan kynge Marke wyst 
that hyt was sir Gyngalyn he wellcommyd hym and gafF 
hym anothir horse, and so he asked hym what knyght was 
that encountirde with hym. 5 

‘Sir,’ seyde sir Gyngalyn, ‘I wote nat what knyght hit was, 
but well I wote he syeth and makith grete dole.’ 

Than sir Trystrames within a whyle mette with a knyght 
of hys owne — ^hys name was sir Fergus — ^and whan he had 
mette with hym he made such sorow that he felle downe of 1° 
hys horse in a sowne, and in such sorow he was inne three 
dayes and three nyghtes. 

Than at the laste sir Trystramys sente unto the courte by 
sir Fergus for to spurre what tydyngis. And so as he rode 
by the way he mette with a damesell that cam frome sir 15 
Palomydes to know and seke how sir Trystramys ded. Than 
sir Fergus tolde her how he was allmoste oute of hys mynde. 

‘Alas !’ seyde the damesell, ‘where shall I fynde hym .f*’ 

‘In suche a place,’ seyde sir Fergus. 

Than sir Fergus founde quene Isode syke in hir bedde, 2° 
makynge the grettyste dole that ever ony erthly woman made. 

And whan the damesell founde sir Trystramys she made 202’' 
• grete dole, bycause she myght nat amende hym ; for the more 
she made of hym, the more was hys payne. And at the laste 
sir Trystram toke Ivys horse and rode away frome 4 ier. And 25 
than was hit three dayes or that she coude fynde hym, and 
tha^ she broute hym mete and drynke, but he wolde none. 

And than another tyme sir Trystramys ascaped away frome 
the damesell, and hit happened hym to ryde by the same 
castell where sir Palomydes and sir Trystramys dyd batayle, 3 ° 
whan La Beall Isode departed them. And there by fortune 
the damesell mette with sir Trystramys ayen, makynge the 
grettiste dole that ever erthely creature made, and she yode 
to the lady of that castell and tolde of the myssadventure of 
sir Trystrames. 35 

‘Alas!’ seyde the lady of that castell, ‘where ys my lorde 
sir Trystramys ?’ 

10 C made grete sorowegin so mdche that he 1 1 C was in thre 14 C 
to spere 20 C seke 34 C tolde her 

• 



496 Tristram de Lyones [Bk. ix 

‘Ryght here by youre castell,’ seyde the damesell. 

‘In good tymcj’ seyde the lady, ‘ys he so nyghe me: he 
shall have mete and drynke of the beste. And an harpe I 
have of hys whereuppon he taught me, for of goodly harpyng 
5 he beryth the pryse of the worlde.’ 

So thys lady and damesell brought hym mete and drynke,. 
but he ete lityll thereoff. Than uppon a nyght he put hys 
horse frome hym and unlaced hys armour, and so yeode 
unto the wyldirnes and braste downe the treys and bowls, 
lo And othirwhyle, whan he founde the harpe that the lady 
sente hym, than wolde he harpe and play thereuppon and 
wepe togydirs. And somtyme, whan he was in the wood, the 
lady wyst nat where he was. Than wolde she sette hir downe 
and play uppon the harpe, and anone sir Trystramys wolde 
15 com to the harpe and harkyn thereto, and somtyme he wolde 
harpe hymselff. 

Thus he there endured a quarter off a yere, and so at the 
' 3 ' laste he ran hys way and she wyst nat where he was becom. 

And than was he naked, and waxed leane and poore of fleyshe. 

20 And so he felle in the felyshyppe of herdemen and 
shyperdis, and dayly they wolde gjff hym som of their mete 
and drynke, and whan he ded ony shrewde dede they wolde 
beate hym with roddis. And so they clypped hym with ' 
sherys and made hym lyke a foole. 

And s 6 uppon a day sir Dagonet, kynge Arthurs foole, 
cam into Cornwayle with two squyers with hym, and as they 
rode thorow that foreyste they cam by a fayre welle where 
sir Trystramys was wonte to be. And the weddir was hote, 
and they alyght to drynke of that welle, and in the meane- 
30 whyle theyre horsys brake lowse. 

Ryght so cam sir Trystramys unto them, and firste he 
sowsed sir Dagonet in that welle, and aftir that hys squyars, 
and thereat lowghe the shypperdis. And furthwithall he ran 
aftir their horsis and brought hem agayne one by one, and 
35 ryght so wete as they were he made them lepe up and ryde 
their wayes. 

5 C in the world 8-9 C And thenne he vnlaced his armour and thenne sir 

Thus sir Trystramys endured there an halfF-yere naked, 
and wolde never com in towne. 

So the meanewhyle the damesell that sir Palomydes sent 
to seke sir Trystram, she yode unto sir Palomydes and tolde 
hym off al^ the myschyfF that sir Trystram endured. s 

‘Alas!’ seyde sir Palomydes, ‘hit ys grete pite that ever 
so noble a knyght sholde be so myscheved for the love of a 
lady. But nevertheles I woll go and seke hym and comforte 
hym and I may.’ 

Than a lytyll before that tyme La Beall Isode had com- 10 
maunded sir Kayhydyns oute of the contrey of Cornwayle. 

So sir Keyhydyns departed with a dolerous harte, and by 
aventure he mette with sir Palomydes, and they felyshypped 
togydirs, and aythir complayned to other of there hote love 
that they loved La Beall Isode. 15 

‘Now lat us,’ seyde sir Palomydes, ‘seke sir Trystramys 
that lovyth her as well as we, and let us preve whether we 
may recover hym.’ 

So they rode into the foreyste, and three dayes and three 203 '^ 
nyghtes they wolde never take lodgynge, but ever sought sir 20 
Trystram. And uppon a tyme by adventure they mette with 
kynge Marke that was rydden frome hys men all alone. 

And whan they saw hym sir Palomydes knew hym, but sir 
Keyhydyns knew hym nat. 

‘A, false knyghtil’ seyde sir Palomydes, ‘hit ys*pitd thou 25 
haste thy lyff, for thou arte a destroyer of all worshipfull 
knyghtes, and by thy* myschyfF and thy vengeaunce thou 
haste destroyed that moste noble knyght, sir Trystramys de 
Lyones. And therefore defFende the,’ seyde sir Palomydes, 

‘for thou shalt dye thys day!’ 3 ° 

‘That were shame,’ seyde kynge Marke, ‘for ye too ar 
armed and I am unarmed.’ 

‘As for that,’ seyde sir Palomydes, ‘I shall fynde a remedy 
therefore: here ys a knyght with me, and thou shalt have 
hys harneyse.’ 35 

‘Nay,’ seyde kynge Marke, ‘I.woll nat have ado with you, . 
for cause have ye none to me: for all the mysseease that sir 

Trystramys hath was for a lettir that he founde. For, as for 
me, I ded to hym no displesure, and God knowith I am full 
sory for hys maledye and hys myssease.’ 

So whan the kynge had thus excused hymselff they were 
5 fryndys, and kynge Marke wolde have had them unto the 
Castell of Tyntagyll. But sir Palomydes wolde nat, but 
turned unto the realme of Logrys, and sir Keyhydyns seyde 
that he wolde into Bretayne. 

Now turne we unto sir Dagonet ayen, that whan he and 
lo hys squyers were uppon horsebacke he demyd that the 
shyperdis had sente that foole to aray hem so bycause that 
they lawghed at them. And so they rode unto the kepers of 
the bestis and all to-bete them. 

Whan sir Trystramys saw hem betyn that were wonte to 
IS gyff hym mete, he ran thydir and gate sir Dagonet by the 
hede, and there he gaff hym such a falle to the erthe and 
brusede hym so that he lay stylle. And than he wraste hys 
204' swerde outfe of hys honde, and therewith he ran to one of hys 
squyers and smote of hys hede, and hys othir squyer fled. 
20 And so sir Trystramys toke his way with the swerde in hys 
honde, rennynge as he had bene wyld woode. 

Than sir Dagonet rode to kynge Marke and tolde hym 
how he had spedde in the foreyste, ‘and therefore,’ seyde sir 
Dagonet, ‘beware, kynge Marke, that thou com nat aboute 
25 that well fei the foreyste, for there ys a foole naked. And that 
foole and I, foole, mette togydir, and he had allmoste sWne 
me.’ * 

‘A,’ seyde kynge Marke, ‘that ys sir Matto le Breune that 
felle oute of hys wytte because he loste hys lady, for whan 
3° sir Gaherys smote downe sir Matto and wan hys lady of hym, 
never syns was he in his mynde, and that was grete pite, for 
he was a good knyght.’ 

(20) Than sir Andred that was cousyn unto sir Trystram made 
a lady that was hys paramour to sey and to noyse hit that 
35 she was with sir Trystramys or ever he dyed. And thys tale 
, she brought unto kynge Markis house, that she buryed hym 

by a Welle, and that or he dyed he besoughte kynge Marke to 
make hys cousyn, sir Andred, kynge of the contrey ofLyonas, 
of the whych sir Trystramys was lorde of. And all thys ded 
sir Andred bycause he wolde have had sir Trystramys londis. 

And wh|,n kynge Mark harde telle that sir Trystrames 
was dede he wepte and made grete dole. But whan quene 
Isode harde of fhes tydyngis, she made such sorow that she 
was nyghe oute of hir mynde. And so uppon a day she 
thought to sle hirselff and never to lyve aftir the deth of sir 
Trystramys. 10 

And so uppon a day La Beall Isode gate a swerde 
pryvayly, and bare hit into her gardyne, and there she 
pyghte the swerde thorow a plum-tre up to the hyltis so that 
hit stake faste, and hit stoode breste-hyghe. And as she wolde 
have renne uppon the swerde and to have slayne hirselff, all 15 
thys aspyed kynge Marke, how she kneledadowne and seyde, 

‘Sweyte Lorde Jesu, have mercy uppon me, for I may nat 204 ^ 
lyve aftir the deth of sir Trystram de Lyones, for he was my 
firste love and shall be the laste!’ 

And with thes wordis cam kynge Marke and toke hir in 20 
hys armys. And than he toke up the swerde and bare hir 
away with hym into a towre, and there he made hir to be 
kepte, and wacched hir surely. And aftir that she lay longe 
syke, nyghe at the poynte of dethe. 

So thys meanewihyle ran sir Trystramys naked in the 25 
foreyste with the swerde in hys honde, and so he cam to an 
ermytayge, and there be layde hym downe and slepte. And 
in the meanewhyle the ermyte stale away the swerde and 
layde mete downe by hym. Thus was he kepte there a ten 
dayes, and at the laste he departed and com to the herdemen 3 ° 
ayen. 

And there was a gyaunte in that contrey that hyght 
Tauleas, and for feare of sir Trystram more than seven yere 
he durste never muche go at large, but for the moste party 
he kepte hym in a sure castell of hys owne. And so thys 35 
Tauleas harde telle that sir Trystramys was dede by the 
noyse of the courte of kynge Marke. Than thys gyaunt 
Tauleas yode dayly at hys large. 

9-10 C after sir tristram* deth 28 C his swerd 33 C Tawleas 36 C 
Tatdeas 37 gyaunt mt in C 38 C Tauleas wente dayly at large 

And so ke happyd uppon a day he cam to the herdemen 
wandrynge and langeryng, and there he sette hym downe to 
reste amonge them. And in the meanewhyle there cam a 
knyght of Cornwayle that led a lady with hym, and hys name 
5 was sir Dynaunte. And whan the gyaunte saw hym he 
wente frome the herdemen and hydde hym under a tre. 

And so the knyght cam to the well and there he alyght 
to repose hym. And as sone as he was frome hys horse this 
gyaunte Tauleas com betwyxte thys knyght and hys horse 
10 and leped uppon hym, and so forthewith he rode unto sir 
Dynaunte and toke hym by the coler and pulled hym afore 
205 *' hym uppon hys horse, and wolde have stryken of hys hede. 

Than the herdemen seyde unto sir Trystram, ‘Helpe 
yondir knyght!’ 

*5 ‘Helpe ye hym,’ seyde sir Trystram. 

‘We dare nat,’ seyde the herdemen. 

Than sir Trystram was ware of the swerde of the knyght 
thereas hit lay, and so thydir he ran and toke up the swerde 
and smote to sir Tauleas, and so strake of hys hede, and so he 
»o yode hys way to the herdemen. 

(21) Than sir Dynaunte toke up the gyauntes hede and bare 
hit with hym unto kynge Marke, and tolde hym what 
adventure betydde hym in the foreyste and how a naked man 
rescowed hym frome the grymly gyaunte sir Tauleas. 

25 ‘Whert had ye thys aventure ?’ seydo'kynge Marke. 

‘Forsothe,’ seyde sir Dynaunte, ‘at the fayre fountayne 
in the foreyst, where many adventures knyght[es] mete, and 
there ys the madde man.’ 

‘Well,’ seyde kynge Marke, ‘I woll se that wood man.’ 

30 So within a day or two kynge Marke commaunded hys 
knyghtes and his hunters to be redy, and seyde that he wolde 
hunte on the morne. And so uppon the morne he wente 
into that foreyste. 

And whan the kynge cam to that welle he found there 

lyyng a fayre naked man, and a swerde by hym. Than 
kynge Marke blew and straked, and therewith hys knyghtes 
cam to hym, and than he commaunded hys knyghtes to take 
the naked man with fayrenes, ‘and brynge hym to my 
castelL’ ^ j 

. And so they ded savely and fayre, and keste mantels uppon 
sir Trystramys, and so lad hym unto TyntagylL And there 
they bathed hym and wayshed hym, and gaff hym hote 
suppyngis, tylle they had brought hym well to hys remem- 
braunce. But all thys whyle there was no creature that knew 10 
sir T rystramys nothir what maner man he was. 

So hyt befelle uppon a day that the quene La Beall Isode 
hard of such a man that ran naked in the foreyste, and how 
the kynge had brought hym home to the courte. Than La 
Beall Isode called unto her dame Brangwayne and seyde, 15 205 *^ 

‘Com on with me, for we woll go se thys man that my 
lorde brought frome the foreste the laste day.’ 

So they passed forth and spurred where was the syke man, 
and than a squyer tolde the quene that he was in the gardyne 
takyng hys reste to repose hym ayenst the sunne. zo 

So whan the quene loked uppon sir Trystramys she was 
nat remembird of hym, but ever she seyde unto dame 
Brangwayne, ‘Mesemys I shulde have sene thys man here 
before in many placis.’ 

But as sone as sir Trystramys sye her he knew* her well 25 
inowe, and than he turned away hys vysage and wepte. 

Than the quene had allwayes a lytyll brachett that sir 
Trystramys gaff hir the first tyme that ever she cam into 
Cornwayle, and never wold that bracket departe frome her 
but yf sir Trystram were nyghe thereas was La Beall Isode. 30 
And thys brachet was firste sente frome the kynges doughter 
of Fraunce unto sir Trystrams for grete love. 

And anone thys lityll bracket felte a savoure of sir 
Trystram. He lepte uppon hym and lycked hys learys and 
hys earys, and than he whyned and quested, and she smelled 35 

at hys feete and at hys hondis and on all the partyea of hys 
body that she myght com to. 

‘Aj my lady!’ seyde dame Brangwayne, ‘Alas! I se hit ys 
myne owne lorde sir Trystramys.’ 

5 And thereuppon La Beall Isode felle downe- in a sowne 
and so lay a grete whyle. And whan she myght speke she 
seyde, 

‘A, my lorde, sir Trystram ! Blyssed be God ye have youre 
lyff! And now I am sure ye shall be discoverde by thys 
lo lityll brachet, for she woll never leve you. And also I am 
sure, as sone as my lorde kynge Marke do know you he woll 
banysh you oute of the contrey of Cornwayle, othir ellis he 
woll destroy you. And therefore, for Goddys sake, myne 
owne lorde, graunte kynge Marke hys wyll, and than draw 
ij you unto the courte off kynge Arthure, for there ar ye 
206*' beloved. And ever whan I may I shall sende unto you, and 
whan ye lyste ye may com unto me, and at all tymes early 
and late I woll be at youre commaundement, to lyve as poore 
a lyff as ever ded quyene or lady.’ 
io ‘A, madamel’ seyde sir Trystramys, ‘go frome me, for 
much angir and daunger have I ascaped for your love.’ 

( 22 ) Than the quene departed, but the brachet wolde nat frome 
hym, and therewithal! cam kynge Marke, and the brachet 
sate uppon-hym and bayed at them all. And therewithal! sir 
aj Andred 5]pake and sayde, 

‘Sir, thys ys sir Trystramys, I se well by that brachet.’ 

‘Nay,’ seyde the kynge, ‘I can nat suppose that.’ 

Than the kyng asked hym uppon hys faythe what he was 
and what was hys name. 

30 ‘So God me helpe,’ seyde he, ‘my name ys sir Trystramys 
de Lyones. Now do by me what ye lyst.’ 

, ‘A,’ sayde kynge Marke, ‘me repentis of youre recover- 
ynge.’ 

And so he lete calle hys barownes to geve jugemente unto 
35 sir Trystramys to the dethe. Than many of hys barownes 
wolde nat assente thereto, and in especiall sir Dynas the 

Senesciall and sir Fergus. And so by the avyse of them all 
sir Trystramys was banysshed oute of the con trey for ten 
yere, and thereuppon he toke hys othe uppon a booke before 
the kynge and hys barownys. 

And so he was made to departe oute of the contrey of 
Cornwayle, and there were many barownes brought hym 
unto hys shyp, that som were of hys frendis and som were of 
hys fooys. 

And in the meanewhyle there cam a knyght of kynge 
Arthurs, and hys name was sir Dynadan, and hys commyng 1 ° 
was for to seke aftir sir Trystram. Than they shewed hym 
where he was, armed at all poyntis, going to the shyp. 

‘Now, fayre knyght,’ seyde sir Dynadan, ‘or ye passe thys 
courte, that ye woll juste with me [I requyre the].’ 

‘With a good wyll,’ seyde sir Trystramys, ‘and these ij 
lordes woll gyffe me leve.’ 

Than the barownes graunted thereto, and so they ranne 206'' 
togydir, and there sir Trystramys gaff sir Dynadan a falle. 

And than he prayde sir Trystram of hys jantylnes to gyff 
hym leve to go in hys felyshyp. w 

‘Ye shall be ryght wellcom,' seyd he. 

And than sir Trystramys and sir Dynadan toke their 
horsys and rode to their shyppys togydir. And whan sir 
Trystramys was in the se he seyde, 

‘Crete well kyng^sdarke and all myne enemyes,‘’and sey 25 
to hem I woll com agayne whan I may. And sey hym well 
am 1 rewarded for the llyghtyng with sir Marhalt, and de- 
lyverd all hys contrey frome servayge. And well am I 
rewarded for the fecchynge and costis of quene Isode oute 
off Irelonde and the daunger that I was in firste and laste. 3° 
And by the way commyng home what daunger I had to 
brynge agayne quene Isode frome the Castell Pleure! And 
well am I rewarded whan I fought with sir Bleoberys for sir 
Segwarydes wyff. And well am I rewarded whan I faught 
with sir Blamoure de Ganys for kyng Angwysh, fadir unto 35 
La Beall Isode. 

‘And well am I rewarded whan I smote down th.e good 
knyght sir Lamerok de Galis at kynge Markes requeste. 
And well am I rewarded whan I faught with the Kynge with 
the Hondred Knyghtes and the kynge of North Galys, and 
S both thes wolde have put hys londe in servayg^ and by me 
they were put to a rebuke. And well am I rewarded for the 
sleyng of Tauleas, the myghty gyaunte. And many othir 
dedys have I done for hym, and now have I my waryson ! 

‘And telle kynge Marke that many noble knyghtes 
1° of the Rounde Table have spared the barownes of thys 
contrey for my sake. And also, I am nat well rewarded whan 

1 fought with the good knyght sir Palomydes and rescowed 
quene Isode frome hym. And at that tyme kynge Marke 
seyde afore all hys barownes I sholde have bene bettir 

15 rewarded.’ 

And furthewithall he toke the see. 

And at the nexte londynge faste by the see there mette 
with sir Trystram and with sir Dynadan sir Ector de Marys 
and sir Bors de Ganys, and there sir Ector justed with sir 
“ Dynadan and he smote hym and hys horse downe. And than 
sir Trystram wolde have justed with sir Bors, and sir Bors 
seyde that he wolde nat juste with no Cornyssh knyghtes, 
for they ar nat called men of worship. And all thys was done"" 
uppon a brydge. 

^5 And ■^ith thys cam sir Bleoberys and sir Dryaunte, and 
sir Bleoberys profird to juste with sir Trystram, [and there 
sir Trystram] smote downe sir Bleoberys. Than seyde sir 
Bors de Ganys, 

‘I wyste never Cornysh knyght of so grete a valure nor so 
30 valyaunte as that knyght that beryth the trappours en- 
browdred with crownys.’ 

And than sir Trystram and sir Dynadan departed from 
them into a foreyst, and there mette them a damesell that 
cam for the love of sir Launcelot to seke aftir som noble 
35 knyghtes of kynge Arthurs courte for to rescow sir Launcelot. 
For he was ordayned for by the treson of quene Morgan le 

Fay to have slayne hym, and for that cause she ordayned 
thirty knyghtes to lye in wayte for sir Launcelot. 

And thys damesell knew thys treson, and for thys cause 
she cam for to seke noble knyghtis to helpe sir Launcelot; 
for that nyght other the day affter sir Launcelot sholde com 
where thes mirty knyghtes were. 

And so thys damesell mette with sir Bors and sir Ector 
and with sir Dryaunte, and there she told hem all four of the 
treson of Morgan le Fay. And than they promysed her that 
they wolde be nyghe her whan sir Launcelot shold mete with 1° 
the thirty knyghtes. 

‘And if so be they sette uppon hym, we woll do rescowis 
as we can.’ 

So the damesell departed, and by adventure she mette 
with sir Trystram and with sir Dynadan, and there the is 207 ^ 
damesell tolde hem of all the treson that was ordayned for sir 
Launcelot. 

‘Now, fayre damesell,’ seyde sir Trystram, ‘brynge me to 
that same place where they shold mete with sir Launcelot.’ 

Than seyde sir Dynadan, 20 

‘What woll ye do ? Hit ys nat for us to fyght with thirty 
knyghtes, and wyte you well I woll nat thereoff! As to 
•macche o knyght, two or three ys inow and they be men, 
but for to matche fiftene knyghtes, that I woll never undir- 
take.’ , *25 

‘Fy for shame!’ seyde sir Trystram, ‘do but youre parte!’ 

‘ISfey,’ seyde sir Dynadan, ‘I woll nat thereoff but iff ye 
woll lende me your shylde. For ye here a shylde of Corn- 
wayle, and for the cowardyse that ys named to the knyghtes 
of Cornwayle by youre shyldys ye bene ever forborne.’ 3° 

‘Nay,’ sayde sir Trystram, ‘I woll nat departe frome my 
shylde for her sake that gaff hit me. But one thyng,’ seyde 
sir Trystram, ‘I promyse the, sir Dynadan: but if thou 
wolte promyse me to abyde with me ryght here I shall sle 
the. For I desyre no more of the but answere one knyght. 3S 
And yf thy harte woll nat serve the, stonde by and loke 
uppon!’ 

‘Sir,’ seyde sir Dynadan, ‘I woll promyse you to looke 

uppon and to do what I may to save myselff, but I wolde 
I had nat mette with you.’ 

So than anone thes thirty knyghtes cam faste by thes four 
knyghtes, and they were ware of them, and aythir of other. 
5 And so thes thirty knyghtes lette (them passe) for thys cause, 
that they wolde nat wratth them if case be they had ado with 
sir Launcelot. And the four knyghtes lette them passe to 
thys entente, that they wolde se and beholde what they wolde 
do with sir Launcelot. 

lo And so the thirty knyghtes paste on and cam by sir 
Trystram and by sir Dynadan, and than sir Trystramys cryed 
on hyght: 

‘Lo here ys a knyght ayenste you for the love of sir 
Launcelot!’ 

15 And there he slew two with a speare and ten with hys 
swerde. And than cam in sir Dynadan and he ded passyng 
208' Welle. And so of the thirty knyghtes there yoode but ten 
away, and they fledde. 

And all thys batayle saw sir Bors de Ganys and hys three 
20 felowys, and than they saw well hit was the same knyght that 
justed with hem at the brydge. Than they toke their horsys 
and rode unto sir Trystramys and praysed hym and thanked 
hym of hys good dedys, And they all desyred sir Trystram- 
to go with them to their lodgynge, and he seyde he wold nat 
25 go to n® lodgynge. Than they four Igiyghtes prayde hym 
to telle hys name. 

‘Fayre lordys,’ seyde sir Trystramys, ‘as at thys tyme I 
well nat telle you my name.’ 

(24) Than sir Trystram and sir Dynadan rode forthe their way 
30 tylletheycamtoshyperdisandtoherdemen. And there they 
asked them if they knew ony lodgyng there nerehonde. 

‘Sir,’ seyde the herdemen, ‘hereby ys good herberow in a 
castell, but there ys such a custom that there shall no knyght 
herberow there but if he juste with two knyghtes, and if he 
35 be but o knyght he muste juste with two knyghtes. And as 
ye be, sone shall ye be macched.’ 

‘There ys shrewde herberow !’ seyde sir Dynadan. ‘Lodge 
where ye woll, for I woll nat lodge there.’ 

‘Fye for shame!’ seyde sir Trystramys, ‘ar ye nat a 
knyght of the Table Rounde? Wherefore ye may nat with 
your worship reffuse your lodgynge.’ 

‘Not so,’ ^eyde the herdemen, ‘for and ye be beatyn and 
have the warse, ye shall nat be lodged there, and if ye beate 
them ye shall well be herberowed.’ 

‘A,’ seyde sir Dynadan, ‘I undirstonde they ar two good 
knyghtes.’ 

Than sir Dynadan wolde nat lodge there in no maner but 
as sir Trystramys requyred hym of hys knyghthode, and 
so they rode thydir. And to make shorte tale, sir Trystram 
and sir Dynadan smote hem downe bothe, and so they 
entirde into the castell and had good chere as they cowde ^5 
thynke or devyse. 

And whan they were unarmed and thought to be myry 
and in good reste, there cam in at the yatis sir Palomydes 
and -sir Gaherys, requyryng to have the custum of [the] 
castell. 20 

‘What aray ys thys V seyde sir Dynadan, ‘I wolde fayne 
have my reste.’ 

, ‘That may nat be,’ seyde sir Trystram. ‘Now muste we 208'^ 
nedis defende the custum of thys castell insomuch as we 
have the bettir of this lordes of thys castell. And therefor,’ *5 
seyde sir Trystram, ‘nedis muste ye make you redy.’ 

‘I»the devyls name,’ ^eyde sir Dynadan, ‘cam I into youre 
company!’ 

And so they made them redy, and sir Gaherys encountirde 
with sir Trystram, and sir Gaherys had a falle. And sir 3° 
Palomydes encountirde with sir Dynadan, and sir Dynadan 
had a falle: than was hit falle for falle. So than muste they 
fyght on foote, and that wolde nat sir Dynadan, for he was 
sore brused of that falle that sir Palomydes gaff hym. 

Than sir Trystramys laced on sir Dynadans helme and 35 
prayde hym to helpe hym. 

‘I woll nat,’ seyde sir Dynadan, ‘for I am sore wounded of 

the thirty knyghtes that we had ado withall. But ye fare,’ 
seyde sir Dynadan, ‘as a man [that] were oute of hys'mynde 
that wold caste hymselff away. And I may curse the tyme 
that ever I sye you, for in all the worlde ar nat such two 
5 knyghtes that ar so wood as ys sir Launcelot and ye, sir 
Trystram! For onys I felle in the felyshyp of sir Launcelot 
as I have done now with you, and he sette me so a worke that 
a quarter of a yere I kept my bedde. Jesu deffende me, ’ seyde 
sir Dynadan, ‘frome such two knyghtys, and specially frome 
to youre felyshyp.’ 

Than seyde sir Trystram, T woll fyght with hem bothel’ 

And anone sir Trystram bade hem com forthe bothe, ‘for 
I woll fyght with you’. Than sir Palomydes and sir Gaherys 
dressed and smote at hem bothe. Than sir Dynadan smote 
tj at sir Gaherys a stroke or two, and turned frome hym. 

‘Nay!’ seyde sir Palomydes. ‘Hit ys to much shame for 
us two knyghtes to fyght with one!’ And than he ded 
bydde sir Gaherys, ‘Stonde asyde with that knyght that 
hath no lyste to fyght.’ 

20 Than they rode togydirs and fought longe, and at the 
laste sir Trystram doubled hys stroke and drove sir Palo- 
209 ' mydes abak more than three stryddys. And than by one 
assente sir Gaherys and sir Dynadan wente betwyxte them- 
and departed them in sundir. 

25 And •than by the assente of sir Tiystramys they wolde 
have lodged togydirs, but sir Dynadan seyde he wold nat 
lodge in that castell. And than he cursed the tyme thaf2 ever 
he com in theyre felyship, and so he toke hys horse and hys 
harneyse and departed. 

30 Than sir Trystram prayde the lordys of that castell to 
lende hym a man to brynge hym to a lodgyng. And so they 
ded, and overtoke sir Dynadan and rode to hir lodgynge, 
two myle thens, with a good man in a pryory; and there they 
were well at ease. 

35 And that same nyght sir Bors and sir Bleoberys and sir 
Ector and sir Dryaunt abode stylle in the same place thereas 

sir Tiystram faught with [the] thirty knyghtes. And there 
they mette with sir Launcelot the same nyght, and had made 
promyse to lodge with sir Collgrevaunce the same nyght. 

But anone as sir Launcelot harde of the shylde of Corn- (25) 
wayle, he -^ste well hit was sir Trystram that had fought 5 
with hys enemyes, and than sir Launcelot praysed sir 
’Trystram and called hym the man of moste worshyp in the 
worlde. 

So there was a knyght in that pryory that hyght sir 
Pellynore, and he desyred to wete the name of sir Trystram, 10 
but in no wyse he coude nat. And so sir Trystram departed 
and lefFte sir Dynadan in that pryory, for he was so wery 
and so sore brused that he myght nat ryde. Than thys 
knyght sir Pellynore seyde unto sir Dynadan, 

‘Sith that ye woll nat telle me that knyghtes name, I shall 15 
ryde affter hym and make hym to telle me hys name, other 
he shall dye therefore.’ 

‘Yet beware, sir knyght,’ seyde sir Dynadan, ‘for and ye 
folow hym ye woll repente hit.’ 

So that knyght, sir Pellynor, rode aftir sir Trystram and 20 
requyred hym of justis. Than sir Trystram smote hym 
downe and wounded hym thorow the shulder, and so he 209 ’^ 
paste on hys way. 

And on the nexte day folowynge sir Trystram mette with 
pursyvantis, and thgy tolde hym that there was made a grete 25 
crye of turnemente betwene kynge Carados of Scotlonde 
ancfthe kynge of North Galys, and aythir shulde juste agayne 
othir afore the Castell of Maydyns. And thes pursyvauntis 
sought all the contrey aftir good knyghtes, and in especiall 
kynge Carados lete make grete sykynge for sir Launcelot, 3° 
and the kynge of North Galis lete seke specially for sir 
Trystramys de Lyones. And at that tyme sir Trystramys 
thought to be at that justis. 

And so by adventure they mette with sir Kay the Sene- 
sciall and sir Sagramoure le Desirous, and sir Kay requyred 35 

I with sir Trystramys xxxti knyghtes C* with the thirtty knyghtes 4 
C as the noble Knyghte syre 5 C thenne wyst he wel that hyt was 9 sir not 
inC 12 C the pryory 15 Cl will iS Ytt not in C 19 C ye 

syr Trystram to juste. And sir Trystram in a maner refused 
hym, bycause he wolde nat be hurte nothir brused ayenste 
the grete justis that shuld [be] before the Castell of Maydyns, 
and therefore he thought to reste hym and to repose hym. 
5 And allway sir Kay cryed, 

‘Sir knyght of Cornwayle, juste with me, othi'r ellys yelde 
the to me as recreaunte!’ 

Whan sir Trystram herd hym sey so he turned unto hym, 
and than sir Kay refused hym and turned hys backe. Than 
10 sir Trystram sayde, 

‘As I fynde the, I shall take thel’ 

Than sir Kay turned with evyll wyll, and sir Trystram 
smote sir Kay downe, and so he rode forthe. 

Than sir Sagramoure le Desirous rode aftir sir Trystram 
15 and made hym to juste with hym. And there sir Trystram 
smote downe sir Sagramoure frome hys horse and rode hys 
way. 

And the same day he mette with a damesell that tolde 
hym that he sholde wynne grete worshyp of a knyght 
20 aventures that ded much harme in all that contrey. Whan 
sir Trystramys herde her sey so he was glad to go with her 
to wyn worshyp. And so sir Trystram rode with that 
210'' damesell a six myle. 

And than there mette with hym sir Gawayne, and there- 
25 withall sir Gawayne knew the damesell, t^at she was longynge 
to quyne Morgan le Fay. Than sir Gawayne undirstood that 
she lad that kynght to som myschyeff, and sayde, 

‘Fayre knyght, whothir ryde ye now with that damesell 

‘Sir,’ seyde sir Trystram, ‘I wote nat whothir I shall ryde 
30 but as thys damesell woll lede me.’ 

‘Sir,’ seyde sir Gawayne, ‘ye shall nat ryde with her, for 
she and her lady ded never goode but yll.’ 

And than sir Gawayne pulled oute hys swerde and seyde, 

‘Damesell, but yf thou telle me anone for what cause thou 
35 ledyst thys knyght, thou shalt dye for hit ryght anone, for 
I know all youre ladyes treson and yourys.’ 

4, C td iftposeiiymaiiditoresteliym 8 C to hym 14, 16 CSagramore 

le des3mis 20 C aduentnrous 25-6 C* was a damoysel of Qoene 

Morgan 27^-8 C meschyef Faire knyght said sire Gawayne whyder 34 Cf 
what what *35-6 'C kny^t with the thou shalt (Jye for hit ryght anon I 

knowe 



Bk. IX] Madness and Mxile 5 1 1 

‘Aj mercy, sir Gawayne,’ seyde she, ‘and yff ye woll save 
my lyff I woll telle you.’ 

‘Say on,’ seyde sir Gawayne, ‘and thou shalt have thy lyff.’ 

‘Sir,’ she seyde, ‘queue Morgan, my lady, hath ordayned 
a thirty ladyes to seke and aspye aftir sir Launcelot or aftir 
sir Trystralh, and by the traynys of thes ladyes, who that may 
fyrste mete ony of thes two knyghtes, they shulde turne 
hem unto Morgan le Fayes castell, sayyng that they sholde 
do dedys of worship. And yf ony of tho two knyghtes cam, 
there be thirty knyghtes liyng and wacchyng in a towre to w 
wayte uppon sir Launcelot or uppon sir Trystramys.’ 

‘Fy for shame,’ seyde sir Gawayne, ‘that evir such false 
treson sholde be wrought or used in a queue and a kyngys 
systir, and a kynge and a quenys doughtir! Sir,’ seyde sir (26) 
C^wayne, ‘wyll ye stonde with me, and we woll se the 15 
malyce of thes knyghtes.’ 

‘Sir,’ seyde sir Trystram, ‘go ye to them and hit please you, 
and ye shall se I woll nat fayle you, for hit ys not longe ago 
syn I and a felow mette with thirty [knyghtes] of the quenys 
felyship, and God spede us so that we won away with worship.’ 20 

So than sir Gawayne and sir Trystram rode towarde the 210'^ 
castell where Morgan le Fay was; and ever sir Gawayne 
demed that he was sir Trystram de Lyones, bycause he hard 
that two knyghtes had slayn and beatyn thirty knyghtes. 

And whan they cam afore the castell sir Gawayne -epake on 25 
hyght and seyde, 

‘^uene Morgan, sende oute youre knyghtes that ye have 
layde in wacche for sir Launcelot and for sir Trystram. 
Now,’ seyde sir Gawayne, ‘I know youre false treson, and 
all placis where that I ryde shall know of youre false treson. 30 
And now lat se,’ seyde sir Gawayne, ‘whethir ye dare com 
oute of youre castell, ye thirty knyghtes.’ 

Than the queue spake and all the thirty knyghtes at onys, 
and seyde, 

‘A, sir Gawayne, full well wotist thou what thou dost and 35 
seyst, for, parde, we know the passyng well. But all that 

I A not in C C she said 4 C Morgan le fay 5-6 C or sir 10 

C* there there 16 C these thyrtty knyghtes 19 C of that 20 C 

thou spekyst and doyst, thou sayste hit uppon pryde of that 
good knyght that ys there with the. For there be som of us 
know the hondys of that good knyght overall well. And 
wyte thou well, sir Gawayne, rhit is more for his sake than 
5 for thyn that we woll not come oute of this castel, for wete 
ye well, sir Gawayne^, the knyght that beryth the armys of 
Cornwayle, we know hym and what he ys.’ 

Than sir Gawayne and sir Trystram departed and rode 
on their wayes a day or two togydirs, and there by adventure 
lo they mette with sir Kay and with sir Sagramour le Desyrous. 
And than they were glad of sir Gawayne and he of them, but 
they wyst nat what he was with the shylde of Cornwayle but 
by demyng. 

And thus they rode togydirs a day or too, and than they 
15 were ware of sir Breuse Saunz Pit^ chasyng a lady for to 
have slayne her, for he had slayn her paramour afore. 

‘Holde you all stylle,’ seyde sir Gawayne, ‘and shew none 
of you forth, and ye shall se me rewarde yonder false 
knyght: for and he aspye you, he ys so well horsed that he 
20 woll ascape away.’ 

21 1 ’’ And than sir Gawayne rode betwixt sir Breuse and the 
lady and sayde, 

‘False knyght, leve her and have ado with me!’ 

So whan sir Brewse saw no man but sir Gawayne, he 
25 feautred*hys speare, and sir Gawayne^ayenste hym. And 
there sir Breuse overthrew sir Gawayne, and than he rode 
[over] hym and overtwarte hym «twenty tyniys to *have 
destroyed hym. 

And [whan] sir Trystram saw hym do so vylaunce a dede 
30, he hurled oute ayenste hym, and whan sir Breuse hym saw 
with the shylde of Cornwayle he knew hym well that hit was 
sir Trystram. And than he fledde, and sir Trystrams folowed 
hym, and so sir Breuse was so horsed that he wente hys way 
quyte. And sir Trystram folowed hym longe affter, for he 
3 S wolde fayne have bene avenged uppon hym. 

3 C knowen full wel the handes of that knyght oner alle wel 4-6 F {MS. 

And so whan he had longe chaced hym he saw a fayre well, 
and thydir he rode to repose hym, and tyed hys horse tylle 
a tre. And than he pulled of hys helme and waysshed hys (27) 
vysayge and hys hondes, and so he felle on slepe. 

And so iij the meanewhyle cam a damesell that had sought 
sir Trystram many wayes and dayes within thys londe. 

And whan she cam to the welle she loked uppon hym and 
had forgotyn hym as in remembraunce of sir Trystrames, 
but by hys horse she knew hym, that hyght Passe-Brewell, 
that had ben hys horse many yerys; for whan he was madde 1° 
in the foreyste sir Fergus kepte hym. So thys lady, dame 
Brangwayne, abode stylle tylle he was awake. And whan she 
saw hym awaked she salewed hym and he her agayne, for 
aythir knew other of olde acquyentaunce. Than she tolde 
sir Trystram how she had sought hym longe and brode, and 15 
there she tolde hym how she had lettirs frome the queue La 
Beall Isode. Than anone [sir Trystram redde them, and wete 
ye well he was gladde, for therein was many a pyteous com- 
playnte. Than sir Trystram] sayde, 

‘Lady, dame Brangwayne, ye shall ryde with me tylle the ao 
turnemente be done at the Castell of Maydyns. And than 21 
shall ye beare lettirs and tydynges with you.’ 

And than sir Trystram toke hys horse and sought 
lodgynge, and there he mette with a good aunciaunte knyght 
and prayde hym to kidge with hym. Ryght so com Cover- 35 
nayle unto sir Trystram that was glad of the commyng of 
the lad.y. And thys old?; knyghtes name was sir Pellownes, 
and he tolde hym of the grete turnemente that shulde be at 
the Castell of Maydyns : ‘And there sir Launcelot and two 
and twenty knyghtes of hys blood have ordayne shyldis of 30 
Cornwayle.’ 

And ryght so there com one unto sir Pellownes and tolde 
hym that sir Persides de Bloyse was com home. Than that 
knyght hylde up hys hondys and thanked God of hys 

3 Cf Capitulum XVII 10 (7 ben sire Tristrmas hors 13 C hym wake 

commyng home, and there sir Pellownes tolde sir Trystram 
that of two yere afore he had nat sene hys son, sir Persydes. 

‘Sir,’ seyde sir Trystramys, ‘I know youre son well 
inowgh for a good knyght.’ 

5 And so one tyme sir Trystramys and sir Persydes com to 
their lodgyng both at onys, and so they unarmed h[e]m 
and put uppon them such clothyng as they had. And than 
thes two knyghtes ech wellcomyd other, and whan sir 
Persides undirstood that sir Trystram was of Cornwayle he 
10 seyde he was onys in Cornwayle, 

‘And there I justed before kynge Marke, and so hit 
happened me at that same day to overthrow ten knyghfis. 
And than cam to me sir Trystramys de Lyonas and over- 
threw me, and toke my lady fro me, and that shall I never 
15 forgete, but I shall remembir me and ever I se my tyme.’ 
‘A’, sayde sir Trystram, ‘now I undirstonde that ye hate 
sir Trystram. What deme you.? That sir Trystram ys nat 
able to withstonde youre malyce .?’ 

‘Yes,’ seyde sir Persydes, ‘I know well that sir Trystram 
20 ys a noble knyght and a muche bettir knyght than I am, yet 
I shall nat owghe hym my good -wylL’ 

212' Ryght as they stood thus talkynge at a bay-wyndow of 
that castell, they sye many knyghtes ryde to and fro toward" 
the turr^emente. And than was sir Trystram ware of a lykly 
25 knyght rydyng uppon a grete black Torse, and a blacke 
coverde shylde. ^ 

‘What knyght ys that,’ seyde s^r Trystram, ‘with the 
blacke shylde and the blacke horse ?’ 

‘I know hym well,’ seyde sir Persides, ‘he ys one of the 
30 beste knyghtes of the worlde.’ 

‘Than hit ys sir Launcelot,’ seyde sir Trystramys. 

‘Nay,’ seyde sir Persides, ‘hit ys sir Palomydes that ys 
yett oncrystynde.’ 

(28) Than they saw muche people of the con trey salew sir 
35 Palomydes, and seyde with a lowde voice, 

‘Jesu save the and kepe the, thou noble knyght sir 
Palomydes!’ 

2 C that in two yeres he 5 (7 soo on a tyme 6 W unarmed hym C* 
vnarmed hem 7 C vpon hem their clothynge Anc|j, 14 Clady awey from 

And within a whyle aftir there cam a squyer of that 
castell that tolde sir Pellownes, that was lorde of that castell, 
that a knyght with a blacke shylde had smyttyn downe 
thirtene knyghtes. 

‘Now, fayre brother,’ seyde sir Trystram unto sir Per- s 
sydes, ‘lat us caste on us lyght clokys, and lat us go se that 
play.’ _ 

‘Not so,’ seyde sir Persides, ‘we woll nat go lyke knavys 
thydir, but we woll ryde lyke men and as good knyghtes to 
withstonde oure enemyes.’ 10 

So they armed them and toke their horsys and grete 
spearys, and thydir they rode thereas many knyghtes as- 
sayed themselff byfore the turnemente. And anone sir 
Palamydes saw sir Persides, and than he sente a squyar unto 
hym and seyde, 15 

‘Go thou to the yondir knyght with the grene shyld and 
therein a lyon of gooldys, and say hym I requyre hym to 
juste with me, and telle hym that my name ys sir Palo- 
mydes.’ 

Whan sir Persides undirstood the rekeyst of sir Palo- 2° 
mydes he made hym redy. And there anone they mette 
togydirs, but sir Persides had a falle. 

* Than sir Trystram dressed hym to be revenged uppon 
sir Palomydes. And that saw sir Palomydes that w^s redy, 
and so was nat sir Tirystram, and toke hym at avauntayge 25 
and sgiote hym over hys horse tayle, whan he had no speare 212 '^ 
in hys reste. * 

Than sterte up sir Trystram, and toke horse lyghtly, and 
was wrothe oute of mesure and sore ashamed of that falle. 

Than sir Trystramys sente unto sir Palomydes by Cover- 3° 
nayle and prayde hym to juste with hym at hys rekeyste. 

‘Nay,’ seyde sir Palomydes, ‘as at thys tyme I woll nat 
juste with that knyght, for I know hym bettir than he 
wenyth. And if he be wroth, he may ryght hit to-morne at 
the Castell Maydyns, where he may se me and many other 35 
knyghtes.’ 

1-2 C the castel 6 Cf vpon vs clokes 6-7 C the play 12 C they 
went 28 C took his hors 34“P* 5 16, 7 IT {sidenote ) : How sir Trystram was 

So witbi that cam sir Dynadan, and whan he saw sir 
Trystram wroth he lyste nat to jape, but seyde, 

‘Lo, sir Trystram, here may a man preve, be he never so 
good yet may he have a falle; and he was never so wyse 
s but he myght be oversayne, and he rydyth w^l that never 
felle.’ 

So sir Trystram was passyng wrothe and seyde to sir 
Persides and to sir Dynadan, 

T woll revenge me!’ 

10 Ryght so as they stoode talkynge, there cam by sir Trys- 
tram a lykly knyght, rydyng passyng sobirly and hevyly, 
with a blacke shylde. 

‘What knyght ys that ?’ seyde sir Trystram unto sir Per- 
sides. 

IS ‘I know hym well,’ seyde sir Persides, ‘for hys name ys 
sir Bryaunte of Northe Walis.’ 

And so he paste on amonge other knyghtes of North 
Walis. And there com in sir Launcelot de Lake with a 
. shylde of the armys of Cornwayle, and he sente a squyer 
30 unto sir Bryaunte and requyred hym to juste with hym. 

‘Well,’ seyde sir Bryaunte, ‘sytthyn that I am requyred 
to juste, I woll do what I may.’ 

And there sir Launcelot smote downe sir Bryaunte frome 
hys hofse a grete falle. And than sir Trystram mervayled 
35 what knyght he was that bar the shyMe of Cornwayle. 

‘Sir, whatsoever he be,’ seyde sir Dynadan, ‘I warraunte 
he ys of king Bannys blode, whych bene knyghtes of the 
nobelyst proues in the worlde, for to accompte so many for 
so many.’ 

30 Than there cam in two knyghtes of North Galys, that one 
213 ’^ hyght sir Hew de la Mountayne, and the other sir Madok 
de la Mountayne, and they chalenged sir Launcelot foote- 
hote, sir Launcelot not refiisynge hem, but made hym redy, 
and with one grete speare he smote downe bothe over their 
35 horse taylis, and so sir Launcelot rode hys way. 

a-3 C to lape lo sayd sir Dynadan here may 3 C Be a man neuer 5 

‘By .the good Lorde,’ seyde sir Trystram, ‘he ys a good 
knyght that beryth the shylde of Cornwayle, and mesemyth 
he rydith on the beste maner that ever I saw knyght ryde.’ 

Than the kynge of North Galis rode unto sir Palomydes 
and prayed^ him hartely for hys sake ‘to juste with that s 
Icnyght that hath done us of North Galis dispite.’ 

‘Sir,’ seyde sir Palomydes, ‘I am full lothe to have ado 
with that knyght, and cause why as to-morne the grete 
turnemente shall be. And therefore I wolde kepe myselff 
freyssh be my wyll.’ 10 

‘Nay,’ seyde the kynge of North Galis, ‘I pray you, re- 
quyre hym of justis.’ 

‘Sir,’ seyde sir Palomydes, ‘I woll juste at youre requeste, 
and requyre that knyght to juste with me. And oftyn I have 
seyne a man at hys owne requeste have a grete falle.’ 15 

Than sir Palomydes sente unto sir Launcelot a squyre (2.9) 
and requyred hym to juste, 

‘Fayre felow,’ seyde sir Launcelot, ‘tell me thy lordis 
name.’ 

‘Sir, my lordys name ys sir Palomydes, the good knyght.’ 20 

‘In good owre,’ seyde sir Launcelot, ‘for there ys no 
knyght I saw thys seven yere that I had levir have ado with- 
•all.’ 

And so ayther knyghtes made them redy with two grete 
spearys. • '25 

‘Nay,’ seyde sir Dynadan, ‘ye shall se that sir Palomydes 
woll quyte hym ryght v^fell.’ 

‘Hyt may be so,’ seyde sir Trystram, ‘but I undirtake 
that knyght with the shylde of Cornwayle shall gyff hym a 
falle.’ 30 

‘I beleve hit nat,’ seyde sir Dynadan. 

Ryght [so] they spurred their horsis and feautred their 
spearys, and aythir smote other. And sir Palomydes brake a 
speare uppon sir Launcelot, and he sate and meved nat. But 
sir Launcelot smote hym so harde that he made hys horse 3j 

3 Cin the best 8 C cause why is for as i6 Cf Capitulum XIX 17 

213 ^ to avoyde the sadill, and the stroke brake hys shylde and the 
hawbarke, and had he nat fallyn he had be slayne. 

‘How now ?’ seyde sir Trystram. ‘I wyst well by the maner 
of their rydynge bothe that sir Palomydes shulde have a falle.’ 
5 Ryght so sir Launcelot rode hys way, and rgde to a well 
to drynke and repose hym. And they of North Galis aspyed 
hym whether he wente. And than there folowed hym 
twelve knyghtes for to have myscheved hym for thys cause, 
that upon the morne at the turnemente at the Castell of 
to Maydyns that he sholde nat wyn the victory. 

So they com uppon sir Launcelot suddeynly, and unnethe 
he myght put on hys helme and take hys horse but they were 
in hondis with hym. And than sir Launcelot gate hys speare 
in hys honde and ran thorow them, and there he slew a 
IS knyght and brake hys speare in hys body. Than he drew 
hys swerde and smote uppon the ryght honde and uppon the 
lyffte honde, that within a few strokis he had slayne other 
three knyghtes, and the remenaunte that abode he wounded 
hem sore, all that ded abyde. Thus sir Launcelot ascaped 
10 fro hys enemyes of Northe Walls. 

And than sir Launcelot rode hys way tylle a frynde, and 
lodged hym tylle on the morowe, for he wolde nat the firste 
day have ado in the turnemente bycause of hys grete laboure.' 
And on^ the first day he was with kynge Arthur, thereas he 
15 was sette on hye uppon a chaffiet to d[i^cerne who was beste 
worthy of hys dedis. So sir Launcelot was with kynge 
Arthur and justed nat the first day^ 

7 C whyther he rode 9 C of the castel iz C putte vpon hym 

30. How syr T rystram byhaved hym the fyrst day of the tournement, 
and there he had the prys. 

31;, How syr Trystram retourned ayenst kyng Arthurs partye bycause 
he sawe syr Palomydes on that partye. 

32. How syr Trystram fonde Palomydes by a welle and broughte 
hym wyth hym to his lodgyng. 

33. How syr Trystram smote doun sir Palomydes, and how he justed 
wyth kyng Arthur, and other feates. 

34. How syr Launcelot hurte syr Trystram, and how after syr 
Trystram smote doun syr Palomydes. 

35. How the prys of the thyrd day was gyven to syr Launcelot and 
syr Launcelot gaf it to syr Trystram, 

36. How Palomydes came to the castel where syr Trystram was, and 
of the queste that syr Launcelot and ten knyghtes made for syr 
Tristram. 

37. How syr Trystram, syr Palomydes, and syr Dynadan were 
taken and put in pryson. 




HERE BEGYNNYTH THE TURNEMENT OF THE CASTEL MAYDYNS. 

THE FYRSTE DAY. 

N OW i^urne we unto sir Trystramys de Lyones that (30) 
commaunded Governayle, hys servaunte, to ordayne 
hym a blacke shylde with none other remembraunce therein, j 
and so sir Persides and sir Trystramys departed from sir 
Pellownes. And they rode erly toward the turnemente, 
and than they drew them to kynge Carydos syde of 214 * 
Scotlonde. 

And anone knyghtes began the hide, what of the kynge 10 
of North Galys syde and of kynge Carydos; and there began 
a grete party. Than there was hurlyng and russhyng. 
Ryght so cam in sir Persides and sir Trystram, and so they 
ded fare that day that they put the kyng of North Galis 
abacke. ij 

Than cam in sir Bleoberys de Ganys and sir Gaherys with 
them of North Galis. And than was sir Persides smyttyn 
adowne and allmoste slayne, for mo than forty horsemen 
wente over hym. For sir Bleoberys ded grete dedes of 
armys, and sir Gaherys fayled hym not. 10 

Whan sir Tristram behylde them and sye them do such 
dedis of armys he mervayled what they were. Also sir 
Trystram thought shame that sir Persides was so Sone to. 

And than he gate a grete speare in hys honde, and rode to 
sir (jaherys and smote hym down frome hys horse. aj 

And than sir Bleoberys was wrothe, and gate a speare 
and rode ayenste sir Trystram in grete ire. And there sir 
Trystram smote sir Bleoberys frome hys horse. So than the 
Kynge with the Hondred Knyghtes was wrothe, and he 
horsed sir Bleoberys and sir Gaherys agayne, and there 30 
began a grete medl6. And ever sir Trystram hylde them 
passyng shorte, and ever sir Bleoberys was passyng bysy 
uppon sir Trystram. 

And there cam in sir Dynadan ayenst sir Trystram, and 

1-2 not in C 6-7 C from their hooste syr Pellounes 10-12 C what of 
kynge Northgalys party and what of kynge Carados party & there began grete 
party 12 C rasshynge 24 C and thenne he rode 26 C 

thenne was sire Bleoberys %roth and 28 C Trystram mette with hym and 

smote 

sir Trystram gaff hym such a buiFette that he sowned ,uppon 
hys horse. And so anone sir Dynadan cam to sir Trystram 
and seyde, 

‘Sir, I know the bettir than thou wenyst, but here I 
5 promyse the my trouth, I woll never com agayn^t the more, 
for I promyse the that swerde of thyne shall never com oq 
my helme.’ 

So with that come sir Bleoberys, and sir Trystram ga£F 
214 '^ hym such a buffett that downe he abaysshed hys hede; and 
10 than he raught hym so sore by the helme that he pulled hym 
undir hys feete. And than kyng Arthure blew to lodgyng. 

Than sir Trystram departed to hys pavylion, and sir 
Dynadan rode with hym, and sir Persides. And kynge 
Arthure than, and the kyngis uppon bothe partyes, mer- 
15 vayled what knyght that was with the blacke shylde. Many 
knyghtis seyde their avyse; and som knew hym for sir 
Trystram and hylde their peace and wolde nat say. So that 
firste day kynge Arthure and all the kynges and lordis that 
were juges gaff sir Trystram the pryce, howbehyt they knew 
*0 hym nat, but named hym the Knyght with the Blacke 
Shylde. 

(3 1) Than uppon the morne sir Palomydes returned from the 

kynge of North Galis, and rode to kynge Arthurs syde, where ■' 
was kynge Carados and the kynge of Irelonde, and sir 
25 Launcefottis kynne, and sir Gawaynesckynne. So sir Palo- 
mydes sent the damesell unto sir Trystram that he sente to 
seke hym whan he was oute of hys nSynde in the foreyst^ and 
this damesell asked sir Trystramys what was hys name and 
what he was. 

30 ‘As for that, telle sir Palomydes that he shall nat wete as 
at thys tyme, unto the tyme I have brokyn two spearis 
uppon hym. But lat hym wete thys much, that I am the 
same knyght that he smote downe in the over-evenynge at 
the turnemente, and telle hym playnly on what party that he 
3 S be, I woll be of the contrary party.’ 

‘Sit,’ seyde the damesell, ‘ye shall undirstonde that sir 

v-z € &wQUiied in his sadel Thenne anone 9 C he leyd his hede ii 
C* his hors feet ,id knyghtis nat in C 17 C wold nought say 30 
€ that said sir Tristram teUe ye shalle 32 <7 moche said sir Tristram 

telle 33 C in oner euenyng 

Palomydes woll be on kynge Arthurs party where the moste 
noble khyghtes of the worlde be.’ 

‘In the name of God,’ seyde sir Trystram, ‘than woll I be 
with the kynge of Northe Galis, because of sir Palomydes 
woll be on kynge Arthurs syde, and ellis I wolde nat but 5 
for hys sake.** 

So whan kyng Arthure was com they blew unto the fylde, 
and than there began a grete party. And so kynge Carados 215 ' 
justed with the Kynge with the Hundred Knyghtes, and 
there kynge Carados had a falle. Than was there hurlyng and 10 
russhynge. And ryght so com in knyghtes of kyng Arthurs, 
and they bare on bak the kynge of North Galis knyghtes. 

Than sir Trystram cam in, and began so rowghly and so 
bygly that there was none myght withstonde hym, and thus 
he endured longe. And at the laste by fortune he felle 15 
amonge the felyshyp of kyng Ban. So there fylle uppon 
hym sir Bors de Ganys, and sir Ector de Marys, and sir 
Blamour de Ganys, and many othir knyghtes. 

And than sir Trystram smote on the ryght honde and on 
the lyffte honde, that all lordis and ladyes spake of hys noble 20 
dedis. But at the last sir Trystram sholde have had the wars, 
had nat the Kynge with the Hundred Knyghtes bene. And 
"than he cam with hys felyshyp and rescowed sir Trystram, 
and brought hym away frome the knyghtes that bare the 
shyldis of Cornwayle, •% 25 

And than sir Trystram saw another felyship by them- 
selff,*and there was a forty knyghtes togydir, and sir Kay 
le Senescial was their governoure. Than sir Trystram rode 
in amongyst them, and there he smote downe sir Kay frome 
hys horse, and there he fared amonge the knyghtis as a 30 
grehounde amonge conyes. 

Than sir Launcelot founde a knyght that was sore 
wounded uppon the hede. 

‘Sir,’ seyde sir Launcelot, ‘who wounded you so sore?’ 

‘Sir,’ he seyde, ‘a knyght that bearyth a blacke shylde. 35 
And I may curse the tyme that ever I mette with hym, for 
he ys a devyll and no man.’ 

I C Arthurs syde 2 C world ben 4 C by cause syr Palomydes 
9 C kynge of the honderdU 14—15 ^ Tristram dured longe And at 

the last syr Trystram felle 28 C Seneschal 30 C lyke a 

So sir Launcelot departed from hym, and thought to 
mete with sir Trystram, and so he rode with hys swerde 
idrawyn in hys honde to seke sir Trystram. And than he 
aspyed hym hurlynge here and there, and at every stroke 
215 ’' 5 sir Trystram well-nyghe smote downe a knyght. 

‘A! mercy Jesul’ seyde sir Launcelot, ‘syth the firs,te 
tyme that ever I bare armys saw I never one knyght do so 
mervaylous dedys of armys. And if I sholde,’ seyde sir 
Launcelot to hymsellF, ‘sette uppon thys knyght now, I ded 
10 shame to myseiff.’ 

And therewithal! sir Launcelot put up hys swerde. 

And than the Kynge with the Hundred Knyghtes, and an 
hundred mo of North Walis, sette uppon the twenty knyghtes 
of sir Launcelottes kynne, and they twenty knyghtes hylde 
15 them ever togydir as wylde swyne, and none wolde fayle 
other. So sir Trystram, whan he behylde the nobles of 
thes twenty knyghtes, he mervayled of their good dedys, for 
he saw by their fare and rule that they had levyr dye than 
to avoyde the fylde. 

20 ‘Now, Jesu,’ seyde sir Trystram, ‘well may [h]e be called 
valyaunte and full of proues that hath such a sorte of 
noble knyghtes unto hys kynne. And full lyke ys he to be a 
nobleman that ys their leder and governoure.’ 

He mente hit by sir Launcelot du Lake. 

2j So whan sir Trystram had beholde them longe he thought 
s[h]ame to se two hundred knyghtes batteryng uppon 
twenty knyghtes. Than sir Trystram rode unto the Kynge 
with the Hundred Knyghtes and seyde, 

‘Sir, leve your fyghtynge with tho twenty knyghtes, for 
30 ye Wynne no worship of them, ye be so many and they so 
feaw. And wyte you well, they woll nat oute of the fylde, 
I se by their chere an 4 countenaunce, [and] worship get you 
none and ye sle them. Therefore leve your fyghtynge with 
them, for I, to encrese my worship, I woll ryde unto the 

5 € drawen 4 C hym how he hurled here and there 6 Cf said 

the kynge 6-7 C syth the tyme I bare 7 C neuer no knyght 8-9 
C shold sette vpon this knyght said sir Launcelot to hym self I dyd 1 3 knyghtes 
not in C 16 C ^ bo whan sir Tristram beheld 1% C fare and by theil 

twenty, knyghtes and helpe them with all my myght and 
power.’ 

‘Nay,’ seyde the Kynge with the Hondred Knyghtes, ‘ye 
shall nat do so. Now I se youre corayge and curtesye, I woll 
withdraw knyghtes for youre plesure, for evermore a s 
good knyght woll favoure another, and lyke woll draw to 216 '’ 
lyke.’ 

Than the Kynge with the Hondred Knyghtes withdrew 
hys knyghtes. (32) 

And all thys whyle and longe tofore sir Launcelot 10 
had wacched uppon sir Trystram in veary purpose to 
have felyshipped with hym. And than suddenly sir Trys- 
tram, sir Dynadan and Governayle, hys man, rode their 
way into the foreyste, that no man perceyved where they 
wente. 15 

So than kynge Arthure blew unto lodgynge, and gaff the 
kynge of North Galis the pryce, bycause sir Trystram was 
uppon hys syde. Than sir Launcelot rode here and there 
as wode as a lyon that faughted hys fylle, because he had 
loste sir Trystram, and so he returned unto kynge Arthure. 20 
And than all the felde was in a noyse, that with the wynde 
hit myght be harde two myle how the lordys and ladyes 
* cryed: 

‘The Knyght with the Blacke Shylde hath won the 
fylde!’ • , ■*25 

‘Alas,’ seyde kynge Arthure, ‘where ys that knyght 
becom } Hit ys shame to all tho in the fylde so to lette hym 
ascape away frome you, but with jantylnes and curtesye 
ye myght have brought hym unto me to thys Castell of 
Maydyns.’ 30 

Than kynge Arthur wente to hys knyghtes and comforted 
them, and seyde, 

‘My fayre felowis, be nat dismayde thoughe ye have loste 
the fylde thys day.’ And many were hurte and sore wounded, 
and many were hole. ‘My felowys,’ seyde kyng Arthur, 35 
‘loke that ye be of good chere, for to-morn I woll be in the 
fylde with you and revenge you of youre enemyes.’ 

II C with a very 19 (7 so wood as lyon 21 C in alle the felde was a 
22 C two rhyle thens • $2 C* them in the beat wyse that he coude and sayd 

33 C/lysmayed how be hit ye haue 



5^8 Tristram de Lyones [Bk. ix 

So that nyght kynge Arthure and hys knyghtes r,eposed 
themselfF. 

So the damesell that com frame La Beall Isod unto sir 
Trystram, all the whyle the turnement was a-doyng she was 
s with quyene Gwenyvere, and ever the quene a^ked her for 
what cause she cam into that contrey. 

‘Madame,’ she answerde, ‘I com for none other cause but 
frome my [lady], La Beall Isode, to wete of youre wellfare.’ 

216 ’ For in no wyse she wold nat telle the quene that she cam 
10 for sir Trystramys sake. 

So thys lady, dame Brangwayn, toke hir leve of quene 
Gwenyver, and she rode aftir sir Trystram. And as she rode 
thorow the foreyste she harde a grete cry. Than she com- 
maunded hir squyar to go into that foreyste to wyte what was 
IS that noyse. And so he cam to a welle, and there he founde 
a knyght bounden tyll a tre, cryyng as he had bene woode, 
and his horse and hys barneys stondyng by hym. 

And whan he aspyed the squyar, with a brayde he brake 
hymselff lowse, and toke hys swerde in hys honde and ran 
20 to have slayne that squyer. Than he toke hys horse and 
fledde to dame Brangwayne and tolde hir of hys adventure. 
Than she rode unto sir Trystramys pavylon, and tolde sir 
Trystram what adventure she had founde in the foreyste. 

‘Alas,’ seyde sir Trystram, ‘uppon my hede, there ys som 
25 good knyght at myschyff.’ « 

Than sir Trystram toke hys horse and hys swerde, and 
rode thyder, and there he harde how the knyght complayned 
unto hymselff and sayde, 

‘I, wofull knyght, sir Palomydes ! What mysseadventure 
3 ° befallith me that thus am defoyled with falsehed and treson, 
thorow sir Bors and sir Ector! Alas!’ he seyde, ‘why lyve 
I so longe.?’ 

And than he gate his swerde in hys honde and made 
many straunge sygnes and tokyns, and so thorow the 
35 rageynge he threw hys swerd in that fountayne. Than sir 
Palomydes wayled and wrange hys hotidys, and at the laste, 
for pure sorow, he ran into that fountayne and sought aftir 

9 CvoWiiott^e ^TOldtelle i8 Csquyer ther with lie abraide and brake 
21 C fiedde all that euer he myght vnto dame 33 ^handes 34~5 ^ his 
ragynge 37 ^ ranne in to that Fontayne oner his bely and soughte {see note) 

hys svyerde. Than sir Trystram saw that, and ran uppon 
sir Paldmydes and hylde hym in hys armys faste. 

‘What art thou,’ seyde sir Palomydes, ‘that holdith me so ?’ 

‘I am a man of thys foreyste that wold the none harme.’ 

‘Alas!’ seyde sir Palomydes, ‘I may never wyn worship 5 
where sir TJystram ys, for ever where he ys and I be, there 
gete I no worshyp. And yf he be away, for the moste party 217 ' 
I have the gre, onles that sir Launcelot be there, othir ellis 
sir Lamerok.’ Than sir Palomydes sayde, ‘Onys in Irelonde 
sir Trystram put me to the wors, and anothir tyme in 10 
Cornwayle and in other placis in thys londe.’ 

‘What wolde ye do,’ seyde sir Trystram, ‘and ye had 
sir Trystram ?’ 

‘I wolde fyght with hym,’ seyde sir Palomydes, ‘and ease 
my harte uppon hym. And yet, to say the sothe, sir Trystram 15 
ys the jantyllyste knyght in thys worlde lyvynge.’ 

‘Sir, what woll ye do?’ seyde sir Trystram, ‘woll ye go 
with me to youre lodgyng?’ 

‘ Nay,’ he seyde, ‘to the Kynge with the Hondred 
Knyghtes, for he rescowed me frome sir Bors de Ganys 20 
and sir Ector, and ellis had I bene slayne traytourly.’ 

And sir Trystram seyde hym such kynde wordys that 
sir Palomydes wente with hym to hys lodgynge. Than 
Governayle wente tofore and charged dame Brangwayne 
to go oute of the ^ay to hir lodgynge, ‘and by^ ye sir 25 
Persides that he make hym no quarels.’ 

And so they rode togedirs tyll they cam to sir Trystramys 
pavylon, and there had sir Palomydes all the chere that 
myght be had all that nyght. But in no wyse sir Trystram 
myght nat be knowyn with sir Palomydes. And so aftir 30 
souper they yeode to reste, and sir Trystram for grete 
travayle slepte tylle hit was day. And sir Palomydes myght 
nat slepe for angwysshe, and so in the dawnyng of the day 
he toke hys horse prevayly and rode hys way unto Gaherys 
and to sir Sagramoure le Desirous, where the[y] were in 35 
their pavylons, for they three were felowis at the begynnynge 
of the turnemente. 

6--7 C there thenne gete 8-9 C there or syr 12 ^ seyde seyde 17 

And than uppon the morne the kynge blew unto the turne- 
mente uppon the third day. 

(33) So the kynge of Northe Galis and the Kynge of the Hon- 
dred Knyghtes, they two encountird with kynge Carados 
5 and the kynge of Irelonde. And there the Kynge with the 
217 '» Hondred Knyghtes smote downe kynge Carados, and the 
kynge of Northe Galis smote downe the kynge of Irelonde. 

So with that cam in sir Palomydes, and he made grete 
worke, for by hys endented shylde he was well knowyn. 
10 So there cam in kynge Arthur and ded grete dedis of armys 
togydirs, and put the kynge of North Gales and the Kyng 
with the Hondred Knyghtes to the wars. 

So with [this] cam in sir Trystram with hys blak shylde, 
and anone he justed with sir Palomydes, and there by fyne 
15 force sir Trystram smote sir Palomydes over hys horse 
croupe. Than kynge Arthure cryed, 

‘Knyght with the blacke shylde, make the redy to me !’ 

And in the same wyse sir Trystram smote kynge Arthure. 

And than by forse of kynge Arthurs knyghtes the kynge 
20 and sir Palomydes were horsed agayne. Than kynge Arthur 
with a grete egir harte, he gate a grete speare in hys honde, 
and there uppon the one syde he smote sir Trystram over 
hys horse. 

Than foote-hote sir Palomydes cam uppon sir Trystram, 
2j as he was uppon foote, to have overryddyn hym. Than sir 
Trystram was ware off hym, and stowped a lytyll asyde, and 
with grete ire he gate hym by the-arme and pulled iiym 
downe frome hys horse. 

Than sir Pdomydes lyghtly arose, and [they] daysshed 
30 togydirs with theire swerdys myghtyly, that many kynges, 
quenys, lordys and ladyes stoode and behelde them. And 
at the last sir Trystram smote sir Palomydes uppon the 
helme three myghty strokes, and at every stroke that he 
gaff he seyde, 

35 ‘Have thys for sir Trystramys sake!’ 

And with that sir Palomydes felle to the erthe grovel- 
ynge. 

8-1 3 C With tfcat . . . Soo came . . . With this zz Cf therupon 29-3 1 C and 
thenne they dasshe<l tp gyder myghtely with their swerde^nd many kynges Quenes 
and lordes stode Jb^held them 34 C gaf hym 35 C K[ave mi in Cf 

Than cam the Kynge of the Hondred Knyghtes and 
brought sir Trystram an horse, and so was he horsed agayne. 

And by that tyme was sir Palomydes horsed, and with grete 
ire he justed uppon sir Trystram with hys speare as hit was 
in the reyste, and gaff hym a grete dayssh with hys swerde. 5 
Than sir Trystram avoyded hys speare, and gate hym by 218 '' 
the nek with hys bothe hondis, and pulled hym dene oute 
of hys sadle, and so he bare hym afore hym the lengthe of ten 
spearys, and than he lete hym falle at hys adventure. 

Than sir Trystram was ware of kynge Arthure with a 10 
naked swerde in hys honde, and with hys speare sir Trystram 
ran uppon kyng Arthure. And than kyng Arthure boldely 
abode hym, and with hys swerde he smote ato hys speare. 

And therewithal! sir Trystram was astooned, and so kynge 
Arthure gaff hym three or four strokis or he myght gete 15 
oute hys swerde. And so sir Trystram drew hys swerde, 
and aythir of them assayled othir passyng harde, and with 
that the grete prease departed. 

Than sir Trystram rode here and there and ded hys grete 
payne, that a twelve of the good knyghtes of the bloode of 20 
kynge Ban that were of sir Launcelottis [kyn] that day sir 
Trystram smote down, that all the estatis mervayled of 
•their grete dedis, and all people [cryede] uppon the knyght 
with the blacke shylde. 

So thys cry was sodarge that sir Launcelot harde kit, and 25 (34) 
than he gate a grete speare in hys honde and cam towardis 
the c?y. Than sir Launoelot cryed, 

‘Knyght with the blacke shylde, make ye redy to juste 
with me!’ 

Whan sir Trystram harde hym sey so, he gate hys speare 3° 
in hys honde, and ayther abeysed their hedys downe lowe 
and cam togydir as thundir, that sir Trystrams speare brake 
in pecis. And sir Launcelot by malefortune stroke sir 
Trystram on the syde a depe wounde nyghe to the dethe. 

But yet sir Trystram avoyded nat hys sadyll, and so the 35 
speare brake therewithal!. And yete sir Trystram gate oute 

I C kynge with the 2-3 C ageyn By thenne was 9 C thenne in the 

hys swerde, and he russhed to sir Launcelot and gaff hym 
three grete strokes uppon the helme, that the fyre sprange 
oute, that sir Launcelot abeysed hys hede low toward hys 
sadyll-bow. And so therewithal! Trystram departed frome 
218 ’ 5 the jfylde, for he felte hym so wounded that he wente he 
sholde have dyed. And sir Dynadan aspy^ed hym and 
folowed hym into the foreyste. 

Than sir Launcelot abode and ded mervaylous dedys. 

So whan sir Trystram was departed by the foreystis syde, 
10 he alyght and unlaced hys barneys and freysshed hys wounde. 
Than wente sir Dynadan that he sholde have dyed, and 
wepte. 

‘ Nay, nay,’ seyde sir Trystram, ‘ never drede you, sir 
Dynadan, for I am harte-hole, and of thys wounde I shall 
IS sone be hole, by the mercy of God!’ 

And anone sir Dynadan was ware where cam sir Palo- 
mydes rydynge streyte uppon them. Than sir Trystram was 
ware that sir Palomydes com to have destroyed hym, and so 
sir Dynadan gaff hym warnynge and seyde, 

20 ‘Sir Trystram, my lorde, ye ar so sore wounded that ye 
may nat have ado with hym. Therefore I woll ryde agaynste 
hym and do to hym what I may, and yf I be slayne ye may 
pray for my soule. And so in the meanewhyle ye may with- 
draw you and go into the castell or into the foreyste, that 
25 he shaH nat mete with you.’ s- 

Sir Trystram smyled, and seyde, 

‘I thanke you, sir Dynadan, ^of your good wylle"*, blit ye 
shall undirstond that I am able to handyll hym.’ 

And anone hastely he armed hym, and toke hys horse and 
30 a grete speare in hys honde, and seyde to sir Dynadan 
‘Adew’, and rode toward sir Palomydes a soffte pace. 

Whan sir Palomydes saw hym he alyght and made a 
countenaunce to amende hys horsey but he ded hit for thys 
cause, for he abode sir Gaherys that cam aftir hym. And 
35 whan he was com he rode towards sir Trystram. 

Than sir Trystram sente unto sir Palomydes and re- 
quyred' hym to juste with hym; and if he smote downe 
sir Palomydes he wolde do no more to hym, and if sir 
Palomydes smote downe sir Trystram, he' bade hym do 
hys utteraunce. And so they were accorded and mette to- 5 
gydirs. ’ 

■ And sir Trystram smote downe sir Palomydes, that he 21 9 *’ 
had a vylaunce falle and lay stylle as he had bene dede. 

And than sir Trystram ran uppon sir Gaherys, and he wold 
nat have justed, but whethir he wolde or wolde nat sir 10 
Trystram smote hym over hys horse croupe, that he lay 
stylle. And sir Trystram rode hys way and lefft sir Persides 
hys squyar within the pavelons. 

And sir Trystram and sir Dynadan rode to an olde 
knyghtes place to lodge them; and thys olde knyght had 15 
fyve sonnes at the turnement that prayde God hartely for 
their commynge home. And so, as the Freynshe booke 
sayeth, they com home all fyve well beatyn. 

And whan sir Trystram departed into the foreysfe sir 
Launcelot hylde allwayes the stowre lyke harde, as a man 20 
araged that toke none hede to hymselff. And wyte you well 
there was many a noble knyght ayenste hym. And whan 
•kyng Arthure saw sir Launcelot do so mervaylous dedis of 
armys he than armed hym and toke hys horse and hys 
armour, and rode in^p the fylde to helpe sir Launceiot, and 25 
so many knyght[es] cam with kynge Arthur. 

And to make shorty tale in conclusion, the kyng of 
North Galis and the Kynge of the Hondred Knyghtes were 
put to the wars. And bycause sir Launcelot abode and 
was the laste in the fylde, the pryse was gyvyn hym. But 30 
sir Launcelot, nother for kynge, quene, nother knyght, 
wolde thereoff. And where the cry was cryed thorow the 
fylde, 

‘Sir Launcelot hath wonne the hide thys day!’ 

Sir Launcelot made another cry contrary, 35 

‘Sir Trystram hath won the fylde, for he began firste, and 
lengyst hylde on, and so hathe he done the firste day, the 
secunde, and the thirde day!’ 

(35) Than all the astatis and degrees, hyghe and lowe, seyde 
[of] sir Launcelot grete worship for the honoure that he ded 
to sir Trystram, and for the honour doyng by%ir Launcelot 
he was at that tyme more praysed and renowmed than [and] 
he had overthrowyn fyve hondred knyghtes. And all the 
219 ^ peple hole for hys jantilness, firste the astatis, hyghe and 
10 lowe, and after the comynaltd, at onys cryed, 

‘Sir Launcelot hath won the gre, whosoever sayth nayl’ 

Than was sir Launcelot wrothe and ashamed, and so there- 
withal! he rode to kynge Arthure. 

‘Alas,’ seyde the kynge, ‘we ar all dismayde that sir 
15 Trystram ys thus departed frome us! Pardd,’ seyde kynge 
Arthur, ‘he ys one of the nobelyst knyghtes that ever I saw 
holde speare in honde or swerde, and the moste curtayse 
knyght in hys fyghtyng. For full harde I sye hym bestad,’ 
seyde kynge Arthure, ‘whan he smote sir Palomydes uppon 
^o the helme thryse, that he abaysshed hys helme with hys 
strokis. And also he' seyde “here ys a stroke for sir Trys- 
tram”, and thus he seyde thryse.’ 

Than kynge Arthur and sir Launcelot and sir Dodynas- 
le Saveage toke their horsis to seke aftir sir Trystram. 
as And by the meanys of sir Persides^ he had tolde kynge 
Arthure where sir Trystramys pavylyon was. But whan 
they cam there, sir Trystram and sir Dynadan was'^one. 
Than kynge Arthur and sir Launcelot was hevy and returned 
ayen to the Castell Maydyns makyng grete dole for the 
30 hurte of sir Trystram, and hys suddeyne departynge. 

‘So God me helpe,’ seyde kynge Arthur, ‘I am more hevy 
that I can nat mete with hym than I am for all the hurtys 
that all my knyghtes have had at the turnement.’ 

And so furthwith cam sir Gaherys and tolde kynge 

Arthur .how sir Trystram had smytten downe sir Palomydes, 
and hit was at hys owne requeste. 

‘Alas,’ seyde kynge Arthur, ‘that was grete dishonoure 
to sir Palomydes, inasmuch as sir Trystram was so sore 
wounded. A^d may we all, kyngis and knyghtes and men of s 
worship, sey that sir Trystram may be called a knyght and 
one of the beste knyghtes that ever y saw dayes of my lyff. 

For I woll that ye all, kyngis and knyghtes, know,’ seyde 
kynge Arthur, ‘that I never saw knyght do so mervaylously 
as he hath done thes three dayes, for he was the firste that 10 
began, and the lengyst that hylde on, save thys laste day; 
and thoughe he were hurte hit was a manly adventure of 220' 
two noble knyghtes. And whan two noble men encountlr, 
nedis muste the tone have the worse, lyke as God wyll 
suiEr at that tyme.’ 15 

‘Sir, as for me,’ seyde sir Launcelot, ‘for all the londys 
that ever my fadir leffte I wolde nat have hurt sir Trystram 
and I had knowyn hym at that tyme that I hurte hym : for 
I saw nat hys shylde. For and I had seyne hys blacke shylde, 

I wolde nat have medled with hym for many causis,’ seyde 20 
sir Launcelot. ‘For but late he ded as muche for me, as ever 
ded knyght, and that ys well knowyn, that he had ado with 
thirty knyghtes and no helpe only save sir Dynadan. And 
one thynge shall I promyse you,’ seyde sir Launcelot, ‘sir 
Palomydes shall repente hit, as in hys unknyghtly delynge zj 
so for to folow that noble knyght that I be mysfortune hurte 
hym thus.’ ^ 

So sir Launcelot seyd all the worship that myght be 
spokyn by sir Trystram. 

Than kyng Arthure made a grete feste to all that wolde 30 
com. 

And thus we lat passe kynge Arthure, and a lityll we woll 
turne unto sir Palomydes, that aftir he had a falle of sir 
Trystram he was nerehonde araged oute of hys wytte for 
despite of sir Trystram, and so he folowed hym by adven- 35 
ture. And as he cam by a ryver, in hys woodnes he wolde 

have made hys horse to have lopyn over the watir,. and the 
horse fayled footyng and felle in the ryver, ■wherefore sir 
Palomydes was adrad leste he shulde have bene drowned. 

And than he avoyde hys horse and swam to the londe, 
(36) 5 and lete hys horse go downe by adventure, ^nd whan he 
cam to the londe he toke of hys harnys and sate romynge 
and cryynge as a man oute of hys mynde. 

Ryght so cam a damesell evyn by sir Palomydes, that was 
sente [fro] sir Gawayne and hys brothir unto sir Mordred 
10 that lay syke in the same place with that olde knyght where 
sir Trystram was. For, as the booke seythe, sir Persides 
220'^ hurte so sir Mordred a ten dayes afore, and had hit nat bene 
for the love of sir Gawayne and hys brethirn, sir Persides 
had slayne sir Mordred. 

ij And so this damysell cam by sir Palomydes, and he and 
she had langage togyder, whych pleased neythir of them. 
And so thys damesell rode her wayes tyll she cam to that 
olde knyghtes place, and there she tolde that olde knyght 
how she mette with the woodist knyght by adventure that 
30 ever she mette withall. 

‘What bare he in hys shylde V seyde sir Trystram. 

‘Sir, hit was endented with whyght and blacke,’ seyde 
the damesell. 

‘A,’ seyde sir Trystram, ‘that was Palamydes, the good 
knyght. For well I know hym,’ seyde sir Trystram, ‘for 
one of the beste knyghtes lyvyng in thys realme.’ 

Than that olde knyght toke a Iffcyll hakeney and rode for 
sir Palomydes, and brought hym unto hys owne maner. 
And full well knew sir Trystram hym, but he sayde but 
30 lytill. For at that tyme sir Trystram was walkyng uppon hys 
feete and well amended of hi[s] hurtis, and allwayes whan 
sir Palomydes saw sir Trystram he wolde beholde hym full 
mervaylously, and ever hym semed that he had sene hym. 
Than wolde he sey unto sir Dynadan, 

35 ‘And ever I may mete with sir Trystram, he shall nat 
escape myne hondis.’ 

‘I mervayle,’ seyde sir Dynadan, ‘that ye do boste behynde 
sir Trystram so, for hit ys but late that he was in youre 
hondys and ye in hys hondis. Why wolde ye nat holde hym 
whan ye had hym ? For I saw myselfF twyse or thryse that ye 
gate but lytyll worship of sir Trystram.’ 5 

^Than was'*sir Palomydes ashamed. So leve we them a 
lytyll whyle in the castell with the olde knyght sir Darras. 

Now shall we speke of kynge Arthure, that seyde to sir 
Launcelot, 

‘Had nat ye bene, we had nat loste sir Trystram, for he 10 
was here dayly unto the tyme ye mette with hym. And in an 
evyll tyme,’ seyde kynge Arthure, ‘ye encountred with 
hym.’ 

‘My lorde Arthure,’ seyde sir Launcelot, ‘ye shall undir- 221*' 
stonde the cause. Ye put now uppon me that I sholde be ij 
causer of hys departicion ; God knowith hit was ayenste my 
wyll ! But whan men bene hote in dedis of armys, oftyn hit 
ys seyne they hurte their frendis as well as their foys. And, 
my lorde,’ seyde sir Launcelot, ‘ye shall undirstonde that 
sir Trystram ys a man that I am ryght lothe to offende to, for 20 
he hath done more for me than ever y ded for hym as yet.’ 

But than sir Launcelot mad brynge forthe a boke, and 
•than seyde sir Launcleot, 

‘Here we ar ten knyghtes that woll swere uppon thys 
booke never to reste ©ne nyght where we reste another thys 25 
twelve-month, untyll that we fynde sir Trystram. And as 
for rfle,’ seyde sir Launcelot, ‘I promyse you uppon thys 
booke that, and I may mete with hym, other with fayrenes 
othir with fowlnes I shall brynge hym to thys courte, other 
elles I shall dye therefore.’ 30 

And the namys of thes ten knyghtes that had undirtake 
thys queste [were these folowynge]: first was sir Launcelot; 
sir Ector de Marys, sir Bors de Ganys, and sir Bleoberys, 
sir Blamour de Ganys, sir Lucan de Butler, sir Uwayne, 
sir Galyhud, sir Lyonel, and sir Galyodyn. So thes ten noble 3 S 

knyghtes departed frome the courte of kynge Arthur, and 
so they rode uppon theire queste togydirs tyll they com to a 
Crosse where departed four wayes, and there departed the 
felyship in four to seke sir Trystram. 

5 And as sir Launcelot rode, by adventure he mette with 
dame Brangwayne that was sente into that contrey to seke 
sir Trystram, and she fled as faste as her palfrey myght go. 
So sir Launcelot mette with her and asked why she fled. 

‘A, fayre knyght,’ seyde dame Brangwayne, ‘I fle for 
to drede of my lyff, for here folowith me sir Breuse Saunz Pifo 
to sle me.’ 

‘Holde you nyghe me,’ seyde sir Launcelot. 

And whan he sye sir Breuse Saunz Pifo (he) cryed unto 
hym and seyde, 

15 ‘False knyght, destroyer of ladyes and damesels, now thy 
laste dayes be com!’ 

221’^ Whan sir Breuse Saunce Pifo saw sir Launcelottis shylde 
he knew hit well, for at that tyme he bare nat the shylde 
of Cornwayle, but he bare hys owne. And than sir Breuse 
JO returned and fled, and sir Launcelot folowed aftir hym. 
But sir Breuse was so well horsed that whan hym lyst to fle 
he myght fle whan he wolde and abyde whan he wolde. 
And than sir Launcelot returned unto dame Brangwayne, ' 
and [she] thanked sir Launcelot of hys curtesy and grete 
*5 laboure.* ^ 

(37) Now woll we speke of sir Lucan de Butler, that by fortune 

he cam rydynge to the same place tbereas was sir Trystfam, 
and in he cam for none other entente but to aske herberow. 
Than the porter asked what was hys name. 

30 ‘Sir, telle youre lorde that my name ys sir Lucan de 
Butler, a knyght of the Rounde Table.’ 

So the porter yode unto sir Darras, lorde of the place, 
and tolde hym who was there to aske herberow. 

‘Nay, nay,’ seyde sir Daname that was nevew unto sir 
35 Darras, ‘sey hym that he shall nat be lodged here. But lat 

hym wete that I, sir Danam, woll mete with hym anone, 
and byd hym make hym redy.’ 

So sir Danam com forthe on horseback, and there they met 
togydirs with spearys. And sir Lucan smote downe sir Danam 
over hys hor^e croupe, and than he fled into that place, and s 
sk Lucan rode aftir hym [and asked after hym] many tymys. 

Than sir Dynadan seyde to sir Trystram, 

‘Hit ys shame to se the lordys cousyne of thys place 
defoyled.’ 

‘Abyde,’ seyde sir Trystram, ‘and I shall redresse hit.’ to 

And in the meanewhyle sir Dynadan was on horsebacke, 
and he justed with sir Lucan, and he smote sir Dynadan 
thorow the thycke of [the] thyghe, and so he rode hys way. 

And sir Trystram was wroth that sir Dynadan was hurte, 
and he folowed aftir and thought to avenge hym. And 15 
within a whyle he overtake sir Lucan and bade hym turne, 
and so they mette togydirs. And sir Trystram hurte sir 
Lucane passynge sore and gaff hym a falle. 

So with that com sir Uwayne, a jantill knyght, and whan 
he saw sir Lucan so hurte he called to sir Trystram to juste. 20 222' 

‘Fayre knyght,’ seyde sir Trystram, ‘telle me youre name, 

I requyre you.’ 

‘Sir knyght, wite you well my name ys sir Uwayne, le 
Fyze de Roy Ureyne.’ 

‘A,’ seyde sir Tristram, ‘be my wylle I wolde nat have 25 
ado yfith you at no tyme.’ 

‘Sir, ye shall nat do sb,’ seyde sir Uwayne, ‘but ye shall 
have ado with me.’ 

And than sir Trystram saw none other boote but rode 
ayenste hym, and overthrew sir Uwayne and hurte hym in 3° 
the syde, and so he departed unto hys lodgynge agayne. 

And whan sir Danam undirstood that sir Trystram had 
hurte sir Lucan he wolde have ryddyn aftir hym for to have 
slayne hym. But sir Trystram wolde nat sufflr hym. 

Than sir Uwayne lete ordayne an horse-litter, and brought 3S 
sir Lucan to the abbay of Ganys. And the castell thereby 
hyght the Castell off Ganys, of the whych sir Bleoberys was 

lorde. And at that castell sir Launcelot promysed, all hys 
felowis there to mete in the queste of sir Trystram. 

So whan sir Trystram was com to hys lodgynge, there 
cam a damsell that tolde sir Darras that three of his sunnys 
5 were slayne at that turnemente, and two grevcmsly wounded 
so tihat they were never lyke to helpe themselff : and all thys 
was done by a noble knyght that bare a blacke shylde, and 
that was he that bare the pryce. 

Than cam one and tolde sir Darras that the same knyght 
10 was within hys courte that bare the blacke shylde. Than 
sir Darras yode unto sir Trystramys chambir, and there he 
founde hys shylde and shewed hit to the dameselL 

‘Aj sir,’ seyde the damesell, ‘thys same ys he that slewe 
youre three sunnys.’ 

15 Than withoute ony taryynyge sir Darras put sir Tristram, 
sir Palomydes, and sir Dynadan within a stronge preson, and 
there sir Trystram was lyke to have dyed of grete syknes. 

And every day sir Palomydes wolde repreve sir Trystram 
of olde hate betwyxt them, and ever sir Trystram spake 
20 fayre and seyde lytyll. But whan sir Palomydes se that sir 
222 ^^ Trystram was falle in syknes, than was he hevy for hym and 
comforted hym in all the beste wyse he coude. 

And, as the Freynshe booke sayth, there cam fourty' 
knyghtes to sir Darras that were of hys owne kynne, and they 
25 wolde have slayne sir Trystram and '•hys felowis, but sir 
Darras wolde nat, but put them in preson, and mete and 
drynke they had. " 

So sir Trystram endured there grete payne, for syknes 
had undirtake hym, and that ys the grettist payne a presoner 
30 may have. For all the whyle a presonere may have hys helth 
of body, he may endure undir the mercy of God and in hope 
. of good delyveraunce; but whan syknes towchith a pre- 
soners body, than may a presonere say all welth ys hym 
berauffte, and than hath he cause to wayle and wepe. Ryght 
35 so ded sir Trystram whan syknes had undirtake hym, for 
than he toke such sorow that he had allmoste slayne hymselff. 

